text:
Yayat Sudaryat*
- Kurikulum atikan di Indonésia terus barobah geusan ngaluyukeun diri kana robahna
kamekaran paélmuan katut pameredih panéka jaman. Ari robahna kurikulum téh rata-rata antara 6–10 taun. Bédana kurikulum téh pangpangna dina lebah titincakanana, nya éta dumasar kana jejer bahan, sistem unit, téma, jeung kompeténsi. Kurikulumna teu goréng alias geus hadé, da anu héngkérna mah lebah prakna, praktékna, atawa impleméntasina.
Dina awal kamerdikaan Indonesia, kurikulum nu mimiti dipaké di sakola-sakola di Indonesia nya eta Kurikulum 1947. Ieu kurikulum teh disampurnakeun taun 1950, anu tuluy diganti ku 1958 kalayan dipake nepi ka taun 1964. Najan ari resmina mah dilaksanakeun taun 1965.
Dina wengkuan waktu 1950-1968 dua kali robah kurikulum keur SMP jeung opat kali keur SMA. Kurikulum SMP robah ku munculna Kurikulum 1962 (Rencana Pelajaran SMP Gaya Baru) jeung Kurikulum 1967 anu dipake taun 1968. Kurikulum SMA robah ku munculna Kurikulum 1952, Kurikulum 1961 (Kurikulum SMA Gaya Baru), Kurikulum 1964 (Separated subject curriculum), jeung Kurikulum 1968 (Correlated subject curriculum). Kurikulum 1968 tuluy disarungsum jadi Kurikulum 1975 (integrated curriculum organization). Kurikulum 1975 dipake tur disampurnakeun 1984 (Kurikulum 1975 yang Disempurnakan) nepi ka teu eces bedana.
Dumasar amanat GBHN minangka Tap MPR No. II/MPR/1983 anu negeskeun yensistem atikan perlu diluyukeun kana kabutuh pangwangunan di sagala widang, lahir Kurikulum 1984. Dina ieu kurikulum aya struktur program inti anu wajib jeung pilihan. Kurikulum basa, kaasup basa Sunda, disusun dumasar unit (maca, kandaga kecap, struktur, nulis, pragmatik, jeung apresiasi basa-sastra).
Dirobahna jeung disampurnakeunana kurikulum teh can bisa ngundakkeun ajen atikan. Pikeun ngungkulan kahengkeran tina kurikulum samemehna, nya disusun deui Kurikulum 1994. Tim panyusun kurikulum meunang pamairan ti Badan Pertimbangan Pendidikan Nasional (BPPN). Aya sawatara istilah anu dirobah, di antarana wae, tujuan instruksional diganti jadi tujuan pembelajaran. Dina ieu kurikulum aya hengkerna boh nu sipatna horisontal boh vertikal antareusi kurikulum. Tumpang tindih horisontal ebreh ku dibalikan deui jejer pedaran (pokok bahasan) antara widang studi nu hiji jeung widang studi sejenna. Tumpang tindih vertikal ebreh ku dibalikan deui eusi mata pelajaran antarjenjang atikan nepi ka karasa ngabosenkeun.
Kurikulum 1994 dipake nepi ka munculna Kurikulum 2004, anu disusun taun 2003 kalawan sesebutan Kurikulum Berbasis Kompetensi (KBK). Kurikulum 2004 (Standar Isi) disarungsum taun 2006 jadi Kurikulum Tingkat Satuan Pendidikan (KTSP). Dina ieu kurikulum dibedakan antara kurikulum nasional (Kurnas) dan kurikulum muatan lokal (Mulok).
Mapag taun 2014 katembong bakal robah deui kurikulum teh, anu cenah bakal dirarancang tur dipake taun 2013. Kumaha ari kurikulum Mulok basa jeung sastra Sunda? Sigana perlu reformulasi jeung reposisi.
- Kurikulum Basa jeung Sastra Sunda (rek naon wae ngaranna KBK, SKKD, atawa
KTSP), salila ini nyarande kana raraga kurikulum nasional basa Indonesia, anu eusina opat aspek kaparigelan basa (ngaregepkeun, nyarita, maca, jeung nulis) anu dasarna teknologi, informasi, jeung komunikasi (TIK). Ieu teh karasana hengker lantaran eusi kurikulum kurang nyunda nepi ka karasa kendonesen. Upamana wae, aya kompetensi dasar (KD) “Musikalisasi puisi”, anu teu pati ngeunteungkeun kandaga budaya Sunda, beda jeung “gending karesmen”.
Sigana kurikulum basa jeung sastra Sunda (satuluyna: Kurikulum BSS) lain ngan ukur kudu disarungsum, tapi perlu direformulasi jeung direposisi kalawan nuansa anyar, nya eta dumasar budaya Sunda. Palebah dieu, henteu ngaleungitkeun ciri has basa Sunda, nya eta karigelan basa, tapi nambahan eusi (substansi) budaya pikeun ngalengkepan kecap pagawean dina kompetensi dasar (baca: mun ieu istilah masih dipake keneh).
Kahengkeran sejen dina SKKD BSS, nya eta ayana KD diskusi jeung mimpin rapat. Diskusi lain bahan ajar, tapi mangrupa metode atawa teknik pangajaran. KD saperti kitu ngawatesanan jeung megatan guru pikeun ngayakeun inovasi dina mekarkeun model jeung metode pangajaran. Ari sababna, bahan naon wae bisa dilaksanakeun make diskusi. Jadi, anu pentingna lain soal diskusina, tapi bahan naon anu rek didiskusikeun atawa dirapatkeun. Kitu deui, kalungguhan murid dina kagiatan diskusi/rapat teu kudu jadi KD, tapi nyamuni wae naha murid teh jadi pamimpin, panumbu catur, girang serat, atawa anggota diskusi/rapat.
3. Dumasar kana hasil ulikan tur pamairan ti para praktisi di lapangan, sigana Kurikulum BSS perlu direformulasi dumasar budaya Sunda. Carana bisa angger make SK jeung KD aspek basa tapi dilengkepan ku substansi budaya. Upamana wae, KD “ngaregepkeun rumpaka kawih” karasa nyabeulah lantaran teu muncul “ngahaleuangkeun kawih” minangka kagiatan nyarita. Padahal dina prak-prakanana ngajar di sakola, boh dina silabus jeung RPP boh dina prungna ngajar, guru teh henteu ngan sakadar ngajarkeun ngaregepkeun rumpaka kawih, tapi mimindengna mah jeung ngahaleuangkeuanan. Ku kituna, sangkan KD-na hiji, anu ngawengku aspek ngaregepkeun jeung nyarita, bisa dipake KD basa lisan (“Ngaregepkeun jeung Ngahaleuangkeun Rumpaka Kawih”). Tapi, lamun “rumpaka kawih” rek ditempatkeun minangka wangun sastra ugeran (puisi), bisa wae dipake KD anu uansana pangalaman sastra (apresiasi jeung ekspresi sastra) nepi ka rumusan KD-na jadi “Apresiasi jeung Ekspresi Rumpaka Kawih”. Lamun rumusan KD ieu nu dipake, biasa ngawengku opat aspek basa sakaligus, nya eta kagiatan reseptif (ngaregepkeun atawa maca) jeung kagiatan produktif (nyarita atawa nulis). Palebah dieu mah gumantung puseur panitenna, naha museur kana kagiatan lisan atawa kagiatan tulis.
Pilihan KD anu bisa dipake pikeun “rumpaka kawih”, di antarana wae:
- Kaparigelan basa lisan:
“Ngaregepkeun jeung ngahaleuangkeun rumpaka kawih”
- Keterampilan berbahasa tulis:
“Maca jeung nulis(keun) rumpaka kawih”.
Nuansa budaya sejenna dina kagiatan basa, upamana wae, KD “Maca bahasan” bisa dilengkepan substansi budaya saperti “Maca bahasan ngeunaan kampung adat Sunda” atawa “Ngabahas kampung adat Sunda”. Ngan, KD saperti kitu masih karasa nyabeulah lantaran teu ngagambarkeun kagiatan siswa anu gulangkep (resiprokatif). Pikeun ngarobahna kudu ditangtukeun naha puseur kagiatanana basa lisan atawa rek basa tulis. Pilihan KD-na anu bisa dipake, di antarana wae:
- Kaparigelan basa lisan:
“Ngaregepkeun jeung ngabahas ngeunaan kampung adat Sunda”
- Kaparigelan basa tulis:
“Maca jeung nulis(keun) bahasan ngeunaan kampung adat Sunda”
Ku ayana dadasar budaya Sunda, kurikulum BSS bakal karasa nyunda. Jaba ti eta, gulangkep deui, nya ngajarkeun basa Sunda nya ngajarkeun budaya Sunda. Malah bisa disebutkeun yen pangajaran basa Sunda teh, hakekatna pangajaran budaya Sunda.
Pikeun ngareformulasi Kurikulum BSS dumasar budaya Sunda, tangtu perlu wincikan kandaga seni-budaya Sunda minangka cikal bakal eusi (substansi) anu bakal ngeusian aspek basa Sunda. Peupeujeuh, perlu dititenan yen obyek atawa panglengkep katransitifan KD basa teh ulah nyebut ngaran seni-budaya kalawan spesifik, tapi kudu umum nepi ka guru BSS di wilayah Jawa Barat mana wae bisa ngajarkeun bahan ajar luyu jeung lingkunganana. Upamana wae, KD: “Ngabahas seni tradisional Sunda” atawa “Ngabahas seni tradisional Sunda tina awi”. Ku cara kitu, guru bisa milih bahan ajar seni tradisional Sunda mana wae asal bahanna tina awi. Conto sejenna, KD: “Nyangkem jeung ngaragakeun kaulinan barudak”.
Aya sawatara Standar Kompetensi (SK) jeung KD anu bisa dipilih patali jeung kaparigelan basa. Kahiji, kagiatan basa lisan, rumusan SK-na bisa: “Murid nyangkem jeung ngebrehkeun rasa, pikiran, jeung kahayang kalawan lisan ngaliwatan ngaregepkeun jeung nyarita(keun) ngeunaan…. Ari KD-na bisa ngaregepkeun jeung nyaritakeun/ngahaleuangkeun (kawih/tembang, guguritan, wawacan, kakawihan, pupujian); ngaregepkeun jeung nyaritakeun dongeng (fabel, parabel, legenda, mite); ngaregepkeun biantara jeung biantara ngeunaan kagiatan sakola; ngaregepkeun jeung ngabahas pacabakan masarakat Sunda; ngaregepkeun jeung ngaragakeun (drama pondok Sunda, gendeng karesmen); ngaregepkeun jeung ngagunakeun tatakrama bahasa Sunda. Kadua, kagiatan basa tulis, rumusan SK-na bisa: “Murid nyangkem jeung ngebrehkeun rasa, pikiran, jeung kahayang kalawan tulisan ngaliwatan maca jeung nulis(keun) ngeunaan…. Ari KD-na bisa maca(keun) jeung nulis(keun) (sajak, carita pondok, penggelan carita pantun); maca jeung nulis(keun) bahasan (kadaharan eung inuman tradisional Sunda, imah tradisional Sunda, kesenian tradisional Sunda, lingkungan alam Sunda, awak, tutuwuhan). Cag, ah!
* Dosen Jurusan Pendidikan Bahasa Daerah
FPBS UPI Bandung


c: text/html

text:
Dano Toba
Dano Toba nya éta salah sahiji dano nu panggedéna sadunya, sarta nu panggedéna tur pangkakoncarana di Indonésia.[1] Panjangna 100 kilométer, lébarna 30 kilométer, saking ku gedéna Dano Toba mah siga sagara.[1] Ditengah-tengah Dano Toba aya pulo leutik ngaranna Pulo Samosir.[1][2] Dumasar panalungtikan ti Universitas Teknologi Michigan Amérika Serikat, baheula 75.500 taun katukang, di sabudeureun wewengkon Dano Toba aya gunung bitu anu ngabalukarkeun musnahna manusa, sato, jeung tutuwuhan di sabudeureunana, batuan tur lebu vulkanikna sumebar nepi ka 2000mmjauhna tur ngabalukarkeun daérahna poék katutupan ku lebu vulkanik.[1] Tapak bituna éta gunung téh jadi kawah anu gedé tur lila kalilaan kaeusian cai jadi dano.[1] Dano Toba perenahna di sababaraha kabupatén, nya eta Kabupatén Simalungun, kabupatén Samosir, kabupatén Tapanuli Utara, kabupatén Humbang Hasundutan, kabupatén Karo, kabupaten Dairi, Sumatera Utara.[1] Ieu dano téh mangrupa tempat wisata anu kumplit, aya wisata alam, wisata spiritual, sajarah, arsitektur sarta kuliner.[2] Dano Toba miboga niléy magis jeung niléy kosmologis, sabab dipercaya minangka tempat cicingna Namboru (Tujuh déwi karuhun urang Batak).[1] Saupama masarakat Batak arék ngayakeun acara disabudeureun ieu dano, kudu sanduk-sanduk papalaku heula ka Namboru.[1]

robotstxt: allowed

filter: keep


text:
Munisipalitas Kristinehamn
Munisipalitas Kristinehamn nyaeta salasahiji munisipalitas di Swédia nu aya di Counti Värmland, di beulah kulon tengah Swédia. Ibukotana di kota Kristinehamn, pangeusina 18,000 urang, luhur kotana 67 méter. Kota nu leuwih leutikna nyaéta Björneborg, Bäckhammar, Nybble jeung Ölme.
Géografi[édit | sunting sumber]
Kristinehamn aya di sabudeureun situ Vänern. Persisna, Kristinehamn aya di hiji tempat dimana walunganVarnan jeung walungan Löt ngamuara kana situ.
Kristinehamn mibanda palabuan nu jadi puseur angkutan karéta api jeung mobil.
Kota nu deukeuteunnana nyaeta Karlskoga jeung Karlstad nu aya di tengah-tengah Oslo, Stockholm jeung Göteborg kalayan jarak 250 km ka masing-masingna.
Sajarah[édit | sunting sumber]
Lokasi ieu geus dicicingan mangabad-abad lilana, sahanteuna ti saprak jaman batu mula. Kota ieu satuluyna diwangun sapanjang sasak di saluhureun walungan Varnan. Harita ngaranna Broo (atawa Bro) nepi ka 1642, tur "Bro" teh harti tarjamahna "Sasak" dina basa Swédia.
Kristinehamn meunang Royal Charter munggaran taun 1582 tapi leupas deui taun 1584, sarta meunang deui taun 1642, tur ngaganti ngaranna pikeun panghormatan raja Ratu Christina ti Swédia. Satuluyna kota ieu jadi salasahiji kota bersejarah di Swédia. Kalengkepan kota dirancang maké bojort, nu mangrupa kapal Walanda nu digunakeun dina abad ka-17.
Kaayaan kota[édit | sunting sumber]
Kristinehamn dieusian ku pangeusi asli urang Swédia, katambahan ku pendatang ti Turki, India, Muangthai, Cina, Koréa jeung lian-lianna. Dina usum tiis (salju) ti Désember nepikeun ka Maret, Kristinehamn kacida sepina. Hawana bisa nepikeun ka -20-an darajat Célsius. Ti usum semi, komo panas mah, mulai loba pangeusi nu pasuliwer di sabudeureun kota.
Wangunan-wangunan di Kristinehamn saperti ilaharna wangunan di Swédia, loba nu dijieun tina kayu. Wangunannana ararantik, has wangunan Éropa.
Transportasi[édit | sunting sumber]
Di Kristinehamn, kalolobaan pangeusina miboga mobil sorangan. Pikeun transportasi umum, aya beus nu ngurilingan kota (Swebus). Beus ogé mangrupakeun transportasi umum pikeun ka kota sabudeureunnana saperti Karlstad, Karlskoga, jeung lianna. Pikeun jarak jauh saperti ka Stockholm (250 km), bisa migunakeun karéta api.
Tempat nu menarik[édit | sunting sumber]
- Di basisir situ Vänern ngadeg 15 méter patung Pablo Picasso ti taun 1965.
- Batu runik pangkunona di county Värmland nu aya di Järsberg, kurang leuwih 1 km saluareun kota, nu asalna tina 500 SM. Tarjamah pangpandeurina tina runik ieu dijieun ku Sven B F Jansson. Cutatannana: "Ngaran kuring "Ljuv". Ngaran kuring "Ravn". Kuring "Eril" nu nyieun runik ieu". Mutiara ti jaman harita ogé kapanggih di wewengkon ieu.
- Pulo abad panengah Saxholmen, ayana di kapuloan Kristinehamn nu éndah. Geus aya sababaraha penggalian arkéologis di pulo ieu salila sababaraha tun katukang. Aya mitos di Saxholmen yén Saxe av Sachsen nu bengis jeung pinuh ku kacua kungsi hirup di pulo ieu jeung pamajikan sarta pelayanna. Pamajikannana katarik ati ku kabogohna.
- Garéja Kristinehamn dirancang ku Profésor C.G Brunius sarta munggaran dibuka taun 1858. Garéja ieu ogé mibanda musieum dina galeri sanctuary nu perlu ditempo sabab arsitékturna kacida unik tur mangrupakeun katedral hiji-hijina di County Värmland.
- Kapel Östervik nyaéta hiji garéja leutik nu unik nu mibanda sajarah jeung arsitéktur nu narik.
- Folk Museum, the redpainted houses made of wood, the rushing of the water, and the bleating of the sheep make altogether a wonderful atmosphere and give you a memorable visit. Lundbomsgården is a middle class home from the 19th century, the mill from the early 17th century.
- Värmlands Säby Manor house has typical 18th century qualities with beautiful tiled stoves and painted tapestries. There is also a unique hedge maze consisting of 1747 bushes.
Tumbu luar[édit | sunting sumber]
- Kristinehamn - Loka resmi
- Layanan Informasi Kristinehamn
- (basa Swédia) Artikel Kristinehamn ti Nordisk familjebok


text:
Avril Lavigne
Avril Ramona Lavigne atawa leuwih kasohor ku sebutan Avril lavigne nya éta salasahiji penyanyi asal Kanada.[1] Lahir tanggal 27 September 1984 di hiji kota leutik Napanee, Ontario.[2] Anak kadua ti opat sadudulur ti pasangan John Lavigne jeung Judy Lavigne. [2]
Bakat nyanyi Avril geus katingali ti umur 2 taun kénéh.[2] Nalika umur 5 taun, Avril milu hiji pasanggiri nyanyi, lagu munggaran nu dihaleuangkeunana nya éta What Made You Say That nu dipopiulérkeun ku Shania Twain.[2] Nincak umur ka-16, Avril didaptarkeun ku salasahiji artis jeung jurnalis nya éta Ken Krongard sangkan bisa rékaman di perusahaan nu kasohor di Kanada, taun 2002 Avril ngaluarkeun album munggaran nu judulna Let Go.[2] [1] Hitsna nya éta lagu nu judulna Complicated, Sk8er Boi, I’m With You nu jadi lagu favorit di Australia, Kanada, Inggris, jeung Indonesia. [1]
Ngaliwatan album munggaranana, Avril geus kasohor ku ku jalma réa tur jadi idola para rumaja.[1] Ieu album kajual leuwih ti 17 juta di sakuliah dunya.[1] Dina taun 2004, Avril ngaluarkeun deui album anyarna nu judulna Under My Skin kalawan hits single lagu Don’t Tell Me, My Happy Ending, Nobody’s Home.[1] Ieu album suksés di sakulian dunya. [1]
Taun 2007, Avril Lavigne ngaluarkeun album katilu nu judulna The Best Damn Thing.[1] Dina ieu album, Avril nu biasana idéntik jeung unsur rock katingali leuwih feminim jeung leuwih gumbira.[1] Salian ti nyieun album, Avril ogé dipercaya pikeun nyieun hiji soundtrack film kalawan single Keep Holding On dina judul film Eragon sarta single Alice dina film Alice In Wonderland. [1] Avril ogé kungsi jadi aktris di sawatara film kayaning The Flock, Fast Food, Going The Distance jeung SK8er Boi.[1]


text:
Ku : Ust.Djono Abdulrrahman
Nu disebat kalimah taudz teh nya eta kalimah anu diparentahkeun ku Allah SWT sangkan diaos ku sing saha anu bade ngaos Al Qur’an, sanaos mung saayat. Eta parentah kaunggel dina surat An Nahl ayat 98 : Fasidzaa qoro’tal qur’aana fasta’idz billai minasysyaithoonirojiim. Hartosna dimana anjeun rek maca Qur’an, mangka anjeun kudu nyuhunkeun panyalindungan ka ALLOH tina panggoda syetan nu dilaknat (dipecat tina rokhmat). Kalimah Taudz the aya dua rupi; Kalimah anu ka hiji , numutkeun hadits riwayat Imam Ahmad sareng Imam Turmudzi, diriwayatkeun ku Imam Abu Daud sareng Imam Nasya’I nu pihartoseunanana : Katampi ti sahabat Abu Syaid al Hudri , ti Kangjeng Nabi Muhammad SAW saestuna anjeun (kj Nabi) sapertos biasa dina sholat sok ngaos doa Iftitah, lajeng Auuzdu billahi sami’il allimi minassysyaithoo nirrojimi min hamdziyi wa nafhihi wa nafsihi, “abdi sumalindung ka gusti Allah nu maha nyandangan, maha uninga tina gogoda syetan nu la’nat (dipecat tina rokhmat), tina fitnahna, tina kagumedeanana sareng tina kakuatan sihirna.”
Kalimah taudz nu kadua nyaeta kalimah sakumaha anus ok diaos ku urang sadayana. Kateranganana numutkeun hadits anu diriwayatkeun ku Imam Mundzir, pihartoseunana : Imam Ibnu Mundzir parantos nyarios : aya katerangan ti kangjeng Nabi Saws dina sateuacana ngaos Al qur’an sok ngaosheula Auuzdu billahi minasyaitoonirrijim, abdi nyalindung ka Gusti Allah tina panggoda syetan nu dila’at (dipecat tina rohmat). Tina kalimah taudz nu dua rupi tadi, numutkeun pamendak Imam Syafi’I sareng Imam Abu Hanif, nu pangutamana nyaeta taudz anu kadua, margi luu sareng pidawuh Allah dina surat An Nahl ayat 98 tea. Namung numutkeun Imam Ahmad Idnu Hambali, kalimah taudz nu utami nyaeta kalimah nu ha hiji , margi supados ngempelkeun nu kaunggel dina surat An Nahl ayat 98 sareng surat Al Araaf ayat 200 , oge ku ayana hadist nu katampi ti Abi Syaid Al Hudri tea. Kanggo urang sadayana, dina leresan mayunan kalimah taudz nu dua rupi, duanana oge tiasa dianggo , boh bade nghaos Al Qur’an atanapi dina lebet sholat , margi duanana dicontoan ku kangjeng Nabi Saw. Read more…


text:
Kategori: Cerpen Sunda | Diterbitkan pada: 02-11-2008 |
Ku EEP HIDAYAT
Da ari Abah mah, pun bapa,
“Bejakeun ka Si Asep, ulah sok ulin wae. Maenya balik sakola wayah kieu!” sauma. Harita kuring SMP keneh. Basa Abah nyarios ka Emih teh kuring ngabanding gedengeunana.
Kilang kitu, abah teh ageung pisan wibawana payuneun palaputrana mah. Eta we, mun aya diantara kuring sadudulur nyieun kasalahan, nu pangdipikasieun ku sarerea teh dibenduan ku Abah. Padahal sarerea ge can aya nu ngalaman diseuseukan ku Abah.
Inget we, hiji mangsa mah memeh asup sakola kuring ngojay
Kacida lobana kalakuan kuring nu ngaripukeun ka Abah sareng ka Emih. Kapan kuring mah kungsi kajugak ku gagajahan nepi ka dioperasi leungeun katuhu ge kungsi potong dua kali, ku nalaktak-nalaktakna. Komo labuh tina motormah, geus teu kaitung. Basa kuring tikusruk tina motor, abah ukur nyarios kieu, “Matak ge ari tumpak motor sik ati-ati, ulah ngebut,” cenah. Peun weh.
Sainget kuring, abah teh
Ari Emih, bet sabalikna ti Abah. Cawehwer saban geureuh. Mun hudang kabeurangan teh, langsung ngagerewek, “Geura hudang! Solat kaituh! Hayang ka Naraka!” cenah.
Emih mah sasauran kitu teh jiga nu taya kabosen. Satutasna kuring laki-rabi ge, mun uningaeun teu solat, sok tuluy ngagebes.”Ari maneh Asep, ngedul pisan kana solat teh! Keur naon duk cinukul neangan duit maraban anak pamajikan tapi cul kana ibadah. Euwuh hartina!” cenah.
Basa putuna ti kuring lahir. Abah katarajang darah tinggi nu cenah nyaliara kana jajantung. Sabelas bulan diganggayong kasakit, antuk na Abah kasoran. Dipundut Ku Nu Kagungan basa nuju dirawat di rumah sakit. Harita kuring teu nungkulan. Aya amanatna nu didugikeun ku Emih. Saurna, kuring kudu jadi pagawe negri.
Cenah basa di rumah sakit teh ngan wungkul nyarioskeun kuring. Pangpangna mah kabedegongan kuring pedah aktip di partey pulitik anu teu sapagodos jeung pamarentahan Orde Baru. Harita kuring sababaraha kali dipanggil ku aparat. Estuning matak ngaruntagkeun manah Abah sareng Emih wungkul. Najan kitu, bubuhan ka putra meureun, dina pemilu nu pamungkas kanggo Abah, anjeunna teu wudu nyolok gambar partey kuring. Kitu deui emih. Malah emih mah make jeung sok ngiring ngilungan sagala rupa. Majar teh, Alhamdullilah Si Asep mah ti parteyna meunang gaji nu lumayan. Mun ngobrol jeung tatangga eta teh. Buruk-buruk papan jati, ka putra mah jigana teh teu weleh nyaah najan sakumaha basangkalna ge.
Tangtu wae kuring sedih, kabina-bina malah. Nepi ka ragrag cipanon.
Jasa-jasa Abah salila ngadengekeun kuring, ngadadak tingjungkiring dina kongkolak panon. Kuring ngarasa, sanajan sakabeh banda ditamplokeun atawa salaksa du’a dikirimkeun sangkan Abah kenging pangampura ti Nu Maha Kawasa, asana moal saimbang jeung jasa Abah.
Sadikantunkeunana ku Abah, Emih kaciri leungiteunana teh. Emih teh tangtos leugiteun ku batur pakumaha, lian ti leungiteun ku anu ngabayuan teh. Harita Emih tuluy dadangan, keur nalang-nalang waragad sapopoe. Kituna teh jigana lain pedah melang ku beuteung sorangan, tapi pangpangnamah ku kuring. Harita kuring can boga cabak nu matuh. Hirup can dumuk jeung aturan. Baju asal rap, buuk gondrong tara ngambeu sisir, mun geus kaluar ti imah
Remen kuring manggihan Emih ngembeng cisoca. Komo mun ningali si cikal, anak kuring, anu keur meumeujeuhna samar kahayang heug
“Emih mah mun ningal budak maneh,… lah kahayangmah gede. Mun kaduga mah hayang bisa mere siga batur. Tapi da kumaha geunging Emih maneh mah teu bisa nanaon,” cenah. Soantenna dareuda.
Mun geus kitu teh biwir sok ngadadak ada dikonci. Teu bisa nyarita sanajan hate mah ngocoblak salaksa basa. Teu kuat nahan rasa. Biasana kuring sok tuluy lunya, ngabeberah rasa, nuturkeun indung suku ka mana leosna.
Ku pantengna du’a indung, kuring bisa mukakeun lawang kahirupan. Lalakon diri pinanggih jeung harepan indung. Tina aktivis partey nu teu puguh tuturkeuneun kulawarga, kuring pinanggih jeung kasab nu loyog jeung hate. Emih kacida gumbirana basa uningaeun putra bungsuna nu teu weleh jadi kembang kahariwang teh, pinareungan kekolomkeun ka golongan jalma jeneng. Kabingah Emih lain pedah ngahareupkeun pamulang tarima ti nu jadi anak, tapi gegedena mah pedah kuring geus bisa ngabayuan kulawarga tina ladang kesang sorangan.
Naha Emih nyuhunkeun sakecret dunya? Saperak ge henteu. Pokna ge, “Emih mah moal menta dunya barana ngan rek mihape nu sarupa, kade ulah poho kana temah wadi. Sing inget isuk jaganing geto maneh rek mulang ka kalanggengan. Nu poko, ulah poho kana ibadah. Taya hartina dudunya
Ceuk sareatmah Emih teh tos teu kedah tihothat milari pakasaban, kawantu kuring geus kasebut nyeunghap. Tapi da indung anu taya tungtung kahemanna, indung nu hamo laas kanyaahna, indung nu moal beakeun kanyaahna, indung nu lain ngan saukur mikiran kuring. Tapi oge lanceuk-lanceuk jeung alo kuring anu hirupna jauh keneh tina walagri mun disawang tina jihad ekonomi mah.
Indung… indung …nu ngandung
mirosea pinuh kaheman
bodas nyacas kanyaahna
indung…indung…nu wungkul ripuh
diriripuh anak sapanjang lalakon umur
nu ridho teu dihayap anak
nu angger heman najan ditambelarkeun
dina hate indung,
anak bagja pinuh kasuka, entong keur indung
anak gumbira pinuh kabagja, entong keur indung.
“Mani anteng kitu euy, keur naon?” Nano batur sakantor kuring ngagebah lamunan.
“Puisi cinta… piraku puisi cinta aya kecap indungan?” cekeng teh
“Aya naon yeuh, mani barungah kitu?” Si Diuh ngelol tina panto, tuluy nyampeurkeun.
“Ieu, nu keur diajar jadi panyajak. Mani huleng-jentul ti isuk, kakara meunang dua rengkol,” Nano nu nembalan teh.
“Teuing ku Naon ti kamari ngan inget wae ka Emih. Ka Abah deuih ketah. Padahal Abah mah tos lami ngantunkeunana…” cekeng teh ngabela diri, pedah Si Diuh melongna jiga nu nempo mahluk aneh.
“Teu damang Emihna?” Nano jiga nu ngadak-ngadak milu prihatin.
“Henteu. Mun teu damang mah aya nu ngabejaan atuh,” kuring gideug.
“Perbawa tos lebaran meureun. Biasa sok rus-ras kana dosa,” Bah Idrus nu kakra datang tuluy ngengklokan bae.
“Enya jigana Bah. Biasa sentimentil anak nu geus ditinggalkeun ku kolotna. Untung we kolot kuring mah lengkep keneh,” Si Diuh diuk
“Ari eta kaset naon, Bah?” cengkeh teh
“ Ah, kaset Cianjuran. Moal resep Pa Asep mah…”
“Saur saha? Resep abdige. Komo jaman aya Abah mah, sok nyetel Cianjuran bae di imah teh ..” tembal teh rikat.
“Sugan teh kana Iwan Fals wungkul. Sok atuh urang setel ari resep mah. Kabeneran aya lagu kanyaah kolot. Ngenaheun geura,” Bah idrus muru tip na luhur bupet di juru. Teu lila rohangan nu kaitung lega teh geus pinuh ku sora tembang Cianjuran.
Pek tamplokeun kanyaah ka indung bapa
Meungpeung masih keneh jisimna juntrung
Mun indung geus ditulis di padung
Mun bapa geus taya raga badagna
Kaduhung teu manggih tungtung
Cimata teubis mayar tunggara
Kanyaah ka indung ulah ditunda engke
Mulang kaasih ka bapa entong talangke
Taya nu weruh iraha indung dipundut
Moal aya beja iraha bapa rek mulang
Regepkeun sing pageuh hate
Larapkeun sing hade-hade
…………
Sora telepon ngadenger gigireun, megatkeun kanimatan ngaleyepan eusining tembang. Nano rikat ngangkat telepon, sedeng Si Abah geuwat ngarongkong kana tip.
“Ulah dipareuman, alitan we,” kuring geuwat ngahuit.
“Kanggo Bapa Asep, telepon ti bumi…
“Nano ngasongkeun telepon
“Aya naon?” cekeng teh ka pamajikan ti tungtung ditu.
Sora nu ngingsreuk, ditungtung ku sora nu pegat-pegat.
Sajongjonan kuring ukur bisa ngahuleng. Gagang telepon nu nepel kana ceuli, karasa tiis cambewek. Tapi sora nu ngamalir ti jerona, lir gumuruhna caah dengdeng nu ngaruntagkeun angen-angen. Tetenjoan asa nadadak ranyay. Karasa aya nu ngadudut jajantung, geus kitu jeroeun dada simpe. Simpe anu parat kana hate. Hawar-hawar jentreng kacapi nyaliara saurat-urat… kanyaah ka indung ulah ditunda engke, mulang kaasih ka bapa entong talangke…
Ras kana pesenan Emih nu can kacumponan. Memeh lebaran pokna mah. Palay sarung nu jiga nu dipake ku tatangga. Sarung Jawa. Ku kuring teu dibaekeun. Geuwat pesen ka Si Emas, babaturan kantor, nu harita rek mulang ka Jawa. Teu kagok, pesen teh tujuh sakalian.
“Pa, aya naon Pa?” karasa Si Diuh ngageubig-geubig awak.
“Ku naon Euy?” sora Nano siga nu hariwangeun pisan. Sora tembang Cianjuran geus leungit sapisan.
Kuring neuteup nu tiluan. Maranehna keur marelong mani anteb siga nu nungguan engabna biwir kuring.
“Ari Si Emas geus datang?” pok teh.
Nano kaciri anu ngarenghap.
“Sugan teh aya naon. Encan, cenah mah rek minggu hareup,” tambalna.
Awak karasa beuki lungse. Aya nu merebey maseuhan pipi. Biwir ngagarencem lalaunan, “innalillahi wainna ilahi rojiun…”
“Saha? Si Emas?” Nano molohok.
“Emih …”
Nu tiluan ngadadak jadi arca. Ngajengjen teu ngiceup-ngiceup.***
Ditunjal tina http://www.bupatieephidayat.com


text:
Cakue
Cakué asalna ti campuran tipung tarigu sarta soda kuéh diawuran gula, bawang bodas, pedes sarta ogé uyah anu saterusna digoréng, ngahasilkeun cakué wangunna anu manjang sarta rasa asin anu pohara has.[1]
Cakué kadaharan tradisional ti nagari Cina. Biasana urang nyayajikeun cakué minangka camilan atawa campuran bubur hayam. Bahan atah cakuénya éta tarigu, endog, ragi, soda kuéh sarta uyah anu dijieun kawas iteuk sarta digoréng nepi ka boga warna konéng keemasan.
Cakué Peneleh bisa urang dapatkeun salasahijina di Pasar Atom, Surabaya. Dina mimiti nangtungna, cakué spésial ieu muka warungna di Jl, Peneleh 21 taun baheula. Anu pohara spésial nya éta saprak taun 1994 Cakué Peneleh ngabogaan inovasi kalayan nyieun cakué anu dieusi hurang anu geus dihaluskeun sarta dibéré samara pelem. Beuki pelem waktu didahar kalayan saos anu dijieun ti saos tomat, cuka sarta bawang bodas. [2]
Cara nyieun Cakue[édit | sunting sumber]
- 500 gram Tarigu
- 400 Ml cai
- 1 sdm Baking powder
- 1 sdt Baking soda
- 1 1/2 sdt Garam
- Minyak Goréng sacukupna
Cara nyieun[édit | sunting sumber]
- Asupkeun baking powder, baking soda sarta uyah ka dina baskom tuluy asupkeun cai sarta aduk rata
- Asupkeun tarigu, aduk rata sarta cicinhkeun salila 15-20 menit
- Cokot adonan bagian sisi baskom. Saterusna pindahkeun ka bagian tengah - tengah adonan. cicingkeun deui salila 15-20 menit
- Pigawé hal anu sarua saloba 3-4 kali nepi ka adonan kalis élastis
- Balik adonan sarta béré saeutik minyak di permukaanna sangkan adonan tetep beueus. Ingkeun salila 1 jam
- Keluarkeun adonan ti baskom. Bungkus paké plastik sarta wangun jadi pasagi panjang. cicingkeun salila 4 jam
- Lamun nyieun adonan cakwé leuwih ti 1/2 kg. Potongan adonan sarta simpen di jero plastik pér 1/2 kg adonan
- Sanggeus 4 jam, buka bungkus plastikna sarta keluarkeun adonan cakwéna
- Bentuk adonan kalayan ngagunakeun rolling pin kai nepi ka katebalan 15 mm
- Sanggeus éta, potong-potong adonan sarubak 1 cm nepi ka kabéh adonan béak
- Tuluy simpen hiji potongan jeung hiji potongan jadi 2.
- Paké tusuk saté, deudeutkeun bagian tengah anu manjang ku kituna kadua potongan kasebut ngahiji jadi 1 potongan
- pigawé hal anu sarua nepi ka kabéh adonan cakwé béak
- Cokot 1 bagian adonan anu siap goréng.
- Tuluy asupkeun ka dina minyak panas sarta goréng jeung seuneu nepi ka asak kacoklatan
- Angkat sarta tiiskeun
- Cakwe siap dihidangkan[3]


text:
"Nyanggakeun sabrang salayan lebet ka cabe mah henteu, nyanggakeun hatur lumayan lebet ka sae mah henteu."
Senin, 24 Mei 2010
Mengenal Inohong / Tokoh Nasional dari Tatar Sunda: R.H. MOHAMAD SANUSI HARDJADINATA
BIOGRAFI
R.H. MOH. SANUSI HARDJADINATA
Ku : M. Ridwan Iskandar
Harepan R. Wirantadidjaja sangkan putrana tiasa janten menak karasa pamohalan pikeun ngawujud. Sabab jadi menak teh kudu tamatan Sakola Menak (Hoofdenschool), sedeng Sanusi teu mungkin tiasa lebet ka eta sakola. Kaayaan jaman harita teu ngamungkinkeun pikeun ngabiayaan pendidikan anu sakitu mahalna. Tapi sanajan kitu, sumanget Sanusi kanggo neraskeun sakolana henteu pareum kitu wae. Sabada namatkeun HIS di Garut, anjeuna ahirna lebet ka sakola pendidikan guru HIK (Hollandsch Inlandsche Kweekschool) anu kocap kalawan sebutan Sakola Raja di Bandung. Sanusi lebet ka Onderbouw HIK taun 1933 (diploma Mulo B) dugi ka lulus sareng Bovenbouw HIK taun 1936 (Onderwijzers Akte).
Aya tilu sobat dalit Sanusi nalika sakola di HIK anu salawasna ngancik dina ati sanubarina, nyaeta: Sukanda Bratamanggala, Subiadinata, sareng A’on. Tilu sobat opatan sareng Sanusi sok dilalandih kwartet. Sabada ancrub di masarakat eta opat sosobatan teh naratas karir anu beda-beda. Sukanda dibawa nasib pikeun aktif dina widang militer, sedengkeun Subiadinata sareng A’on malang mulintang di dunia pendidikan, ari Sanusi ditakdirkeun pikeun milih ancrub di widang pamarentahan.
Taun 1936 Garut katarajang wabah pes, Taun eta pisan taun musibah kanggo Sanusi, anjeunna ditilar ku ibu ramana mulih ka rohmatulloh. Ampir sadaya kulawargina ngantunkeun pikeun salalamina ku alatan eta wabah. Di antara kulawargina mung anjeunna wungkul nu nyesa. Ti harita Sanusi nunggul pinang. Teu aya baris pigeusaneun. Kamana deui kedah ngadu nasib.
Taun 1936 anjeunna ancrub kana dunia pendidikan, karir awalna janten guru di HIS partikelir. Anjeunna ngajar di HIS Kramat, Betawi, kota anu kiwari disebut Jakarta.Ti kota kolonial ieu anjeunna ngalih deui ka kota leutik teras ngajar di HIS Muara Dua, Lampung, Sumatera Selatan. Teu kungsi lami ngalih deui nyaketan lemburna. Anjeunna ngalih ka Bandung ngajar di HIS Pasundan. Dina taun 1939 anjeunna ngajar di Inheemsche MULO Pasundan. “Kuring emut keneh, samemeh jadi guru diuji heula. Harita kawilang istimewa pikeun guru nonoman bisa ngajar disakola ‘menengah’. Eta sakola teh pernahna di Jalan Kopo.” Kitu kasauran Sanusi waktu diwawancara ku wartawan Mangle dina taun 1985.
Salaku nonoman anu icikibung dina dunia pendidikan tur aktif di ‘Sarekat Kerja’ Onderwijers Vak Organisatie (O.V.O) cabang Bandung hiji organisasi guru para alumni HIK, Sanusi ngaraos kagugah pikeun ngagabung tur aktif di Paguyuban Pasundan. Samalah anjeunna sasarengan sareng Sukanda Brata Manggala ngadegkeun Pandu Organisasi Pasundan disingget POP. Harita Paguyuban Pasundan nuju dipingpin ku R. Oto Iskandar di Nata. Paguyuban Pasundan mere rupa-rupa ‘kontribusi’ pikeun ngamajukeun masarakat pribumi dina jaman kolonial Belanda. Paguyuban Pasundan oge bagerak pikeun ngamajukeun bidang sosial, ekonomi, budaya, jste. di Tatar Pasundan. Salasahiji tokoh Pasundan anu dianggap guru ku anjeunna nya eta Bapa Ema Bratakusumah.
Taun 1942 Jepang datang ngajajah lemah cai. Dina waktu anu singget Panglima Perang Hindia Belanda nandatangan surat serah bongkokan tanpa sarat ka Panglima Militer Jepang di Kalijati. Ti harita pamarentah militer Jepang, penjajah kulit koneng jadi nu kawasa di Hindia Belanda, ngaganti penjajah bule. Harepan pikeun mangsa nu bakal datang anu leuwih hade teh sirna sapada harita.
Dina awal kakawasaanana Jepang nutup sakabeh sakola nu aya di Indonesia. Nya ti harita Sanusi janten ngaligeuh. Sagala rupa karasa leuwih werit, sok komo harita teh anjeunna tos kagungan rarabi tina pernikahan sareng R.Iin Sopiah anu ditikah taun 1938. Untungna sataun ti dinya sakola-sakola teh dibaruka deui. Sanusi gasik ngalamar janten guru. Tapi dalah dikumaha, nasib teu acan mihak ka anjeunna; lamaran ditolak, alesanana basajan pisan, guru sakola menengah nu ditarima teh kudu ngabogaan pangalaman salila sabelas taun.
Sanusi ngaraos helok ku ayana katangtuan pangalaman ngajar sabelas taun ieu. Sabab nurutkeun pangemut anjeunna elmu ngajar tos kacangking. Anjeunna tos cukup lami ngajar, ngan tacan sabelas
taun. Najan kitu, anjeunna ngaraos tos kagungan kamaheran ngajar anu nyekapan. Ahirna Sanusi mutuskeun pikeun liren janten guru. Anu engkena ieu pamadegan teh matak pikareueuseun lantaran anjeunna henteu kantos ngadamel di pamarentahan penjajah.
Jaman penjajahan jepang teh jaman anu sarwa sulit Sanajan kagungan ijazah guru teu babari nyiar kasab. Dina kaayaan kitu, kasab naon wae oge dilakonan asal halal. Anjeunna kapaksa janten tukang catut karcis bioskop. Barang tos genep bulan janten tukang catut, teu kantos lami jol atasanana di sakola guru sumping ka bumina, ngajakan deui ngajar di sakola guru anu bade diadegkeun. Sanusi nolak kana eta ajakan lantaran alim ngaletak ciduhna nyalira.
Sataun ti harita , atasan Sanusi ka bumina deui. Lain nawaran janten guru tapi janten kepala sakola. Sanusi tetep nolak lantaran kukuh kana naon anu tos diucapkeunana. Dina mangsa penjajahan Jepang, sakabeh organisasi “pergerakan” dibubarkeun kaasup Paguyuban Pasundan. R. Oto Iskandar Di nata kudu nyalametkeun dana organisasi anu dibubarkeun. Ku kituna anjeunna nawisan Sanusi pikeun ngajalankeun dana organisasi dina wangun usaha. Sanusi dipaparin modal ku Pa Oto anu seueurna saratus ringgit. Anjeunna muka warung dina tilas kantor Paguyuban Pasundan di Jalan Dalem Kaum Bandung. Eta warung teh dinamian ”Badan Oesaha Perekonomian” (BOP). Ieu usaha dagang teh lami-lami mah mekar. Anjeunna dipercanten pikeun ngimpor barang. Kamaheran di widang perekonomian nyababkeun anjeunna diangkat janten anggota “Pengurus Persatuan Pedagang” Indonesia di Bandung,
sareng “Pengurus Koperasi Distribusi Priangan” (Sangio Kumiai Renggokai Priangan-Shu). Lantaran tugasna beuki beurat, kapangurusan di BOP dipasrahkeun ka nu sanes.
Kasuksesan Sanusi dina ngokolakeun dana Paguyuban Pasundan teu leupas tina sikep anjeunna dina soal ngokolakeun dana. Anjeunna salawasna nandeskeun pola hirup rikrik gemi, ngeureut neundeun (pinter nabung), henteu awuntah (boros atawa royal).
Tanggal 14 Agustus 1945 Jepang serah bongkokan ka sekutu, perang Asia Timur Raya reureuh. Sukarno sareng Hatta nembe mulih ti Vietnam nepungan panglima Jepang, Ngan ukur dina itungan poe ti harita, detik-detik proklamasi 17-Agustus-1945 geus muka lambaran hirup anyar pikeun bangsa Indonesia.
Isukna PPKI, anu diwakilan ku wawakil ti Pulo Jawa, Sumatera, Sulawesi, jeung Kalimantan (baheula eta runtuyan pulo teh disebutna Sunda kecil) nyieun rarancang UUD anu geus disiapkeun ku BPUPKI sarta disahkeun anu kiwari disebut UUD 1945. Salian ti eta PPKI netepkeun ngadegna Komite Nasional Indonesia Pusat (KNIP) pikeun nampung pangdeudeul ti masarakat kana ngadegna nagara Republik Indonesia.
Luyu jeung kawijakan di pusat, di tingkat karesidenan diwangun Komite Nasional Indonesia Daerah (KNID). Dina gempungan anu dipingpin ku R. Puradireja kapilih 23 urang anggota. Sanusi Hardjadinata kapilih salaku wawakil ti kalangan padagang. Lajeng anjeunna oge diangkat salaku anggota Dewan Pemerintahan Harian Karesidenan Priangan. Nalika kalungguhan Residen Priangan dicepeng ku R. Indung Ardiwinangun, luyu jeung putusan gempungan KNID 1 September 1945, Sanusi Hardjadinata anu lahir di Desa Cinta -Sukawening Garut tanggal 24 Juni 1914 ieu kapilih janten Wakil Residen sareng resmi janten Pegawai Tinggi Residen Priangan. Taun 1947 janten Pegawai Tinggi Departemen Dalam Negeri RI, sarta janten Pegawai Tinggi anu diperbantukeun di Residen Madiun. Ti taun 1945 dugi ka taun 1950 anjeunna ngiring gerilya sareng TNI di Priangan sareng di Madiun JawaTimur. Taun 1951 sabada janten Komisaris Republik Indonesia Serikat pikeun Jawa Barat sarta Residen Priangan, anjeunna diangkat janten Gupernur Jawa Barat dugi ka taun 1957. Teu kakantun dina taun 1955 anjeunna oge mupuhuan panitia lokal Konperensi Asia Afrika di Bandung.
Masih keneh seueur kalungguhan sanesna anu dipercantenkeun ti nagara ka anjeunna, di antarana:
Taun 1951- GupernurJawa Barat
• Taun 1957-1959 Mentri dalam negeri
• Taun 1960-1964 Duta Besar Indonesia pikeun Republik Persatuan Arab (Mesir)
• Taun 1964-1966 Rektor Universitas Negeri Padjadjaran Bandung
• Taun 1966 Mentrei Utama RI Bidang Industri dan Pembangunan
• Taun 1967 Menteri Pendidikan, Pengajaran dan Kebudayaan (PP&K)
• Taun 1968-1970 Diperbantukeun di Departemen Dalam Negeri
• Taun 1975-1978 Anggota Dewan Pertimbangan Agung (DPA)
• Jrrd …
Sanajan anjeunna nyepeng rupa-rupa kalungguhan di pamarentahan, tapi anjeunna mah salawasna basajan, nepi ka kungsi hiji inohong pamarentahan, Ali Sadikin manten Gupernur DKI Jakarta nyarita: “Sim kuring kalintang ngajenan pisan kana kasederhanaan Bapa Sanusi Hardjadinata.”
RH. Moh. Sanusi Hardjadinata mulih ka rohmatulloh di Bandung 19 Rajab 1416 H/ 12 Desember 1995
Muga –muga naon anu ditaratas ku anjeunna sing jadi hikmah keur balarea, hususna urang Sunda umumna bangsa Indonesia. Amin Ya Robbal Alamin.
(Dicutat tina: Negarawan dari Desa Cinta. DR Nina H. Lubis)


text:
Wednesday, September 10, 2008
Munggaran aya kartu lebaran dina basa Sunda? Kana kitu rupina. Mangga pilarian dina situs-situs nu nyadiakeun kartu lebaran, upami teu basa Inggris, nya basa Indonesia.
Ieu mah mamanawian, manawi kamanah, manawi bahan katampi, susuganan kaanggo, nyanggakeun kartu lebaran basa Sunda. Sanes mung ukur tiasa ditoong jiga kartu ti situs-situs nu nyadiakeun kartu, nanging leres-leres tiasa kapimilik ku nu dikintun, tiasa disimpen dina komputer masing-masing, tingalieun salalawasna.
Meungpeung masih keneh aya waktos, sateuacanna mudik, mulang ka lembur, kantun diundeur, lajeng tiasa dikintunkeun nganggo email tina komputer salira.
Sakantenan ngahaturkeun wilujeng boboran siam ka sadaya nu sok ngalongokan atanapi nganjang ka SundaBlog. Sih hapunten anu kasuhun tina samudaya kaluluputan, boh anu teu karaos, sok komo deui anu karaos, rumaos seueur katuna. Mugia tawakup.
Wilujeng Boboran Siam 1429 H.
Kartu lebaran tiasa diundeur di handap ieu.
No comments:
Subscribe to: Post Comments (Atom)


text:
Wikipedia:Dokuméntasi citakan
Citakan nyaéta salasahiji fitur MediaWiki nu gunana éféktif pisan, tapi bisa ngabingungkeun ka pamaké-pamakaé anyar, bisa ogé ka pamaké nu geus mibanda pangalaman. Ku kituna citakan kedah disarengan jeung [[dokuméntasi].
Dokuméntasi citakan kedah nerangkeun naon gunana hiji citakan jeung kumaha makéna. Dokuméntasi kedahna mah teu matak ngalieurkeun jeung teu rumit sangkan pamaké tanpa raloba pangaweruh ngeunaan sintaks citakan nu hésé tiasa ngartos jeung bisa nganggoannana.
Naon eusina?[édit | sunting sumber]
Eusina misalna"
- Kagunaan dasar
- Paraméter
- Conto pamakéan
- Citakan nu patali
- Kategori jeung interwiki


text:
Asam asétat
Asam asétat, CH3COOH, ogé katelah asam étanoat, nyaéta hiji asam organik nu méré rasa haseum jeung bau anu seukeut dina cuka. Dina bentukna anu murni tanpa cai (asam asétat glasial), ieu cairan teu warnaan téh nyerep cai ti sabudeureunana (higroskopi), bisa beku dina hawa 16.7 °C (62 °F) jadi bentuk kristalin. Ieu sanyawa kagolongkeun asam lemah, ngalaman disosiasi parsial dina cai.
Asam asétat téh minangka asam karboksilat pangbasajanna, tapi penting salaku réagen di industri kimia, utamana pikeun ngahasilkeun poliétilén téréftalat nu dipaké pikeun nyieun botol inuman; selulosa asétat, utamana pikeun film fotografik; jeung polivinil asétat pikeun elém kai, serat sintétik, jeung kaén. Di industri pangan, asam asétat disandian E260 salaku régulator kaasaman.
Konsumsi asam asétat sajagat kira 6,5 juta ton per taun (Mt/a), nu 1,5 Mt/a di antarana tina hasil daur ulang; sésana dijieun di pétrokimia atawa tina sumber-sumber biologis. Asam asétat éncér nu dihasilkeun tina férméntasi alami disebutna cuka.
Daptar eusi
Kasalametan[édit | sunting sumber]
Asam asétat pekat boga watek korosif, ku kituna kudu ati-ati sabab bisa ngaduruk kulit, ngaruksak panon, sarta iritasi kana mémbran mukosa. Mun baranggawé, hadéna maké sarung leungeun tina karét nitril. Dina hawa rohangan leuwih ti 39 °C (102 °F), asam asétat pekat bisa kaduruk.
Bahya ieu bahan kimia gumantung kana kadarna. Di handap ieu pituduh ti klasifikasi EU:
Larutan nu kadar asam asétatna leuwih ti 25% kudu diteundeun di kamar haseup, anapon anu éncér kawas dina cuka mah moal matak.
Nalika disimpen, ieu larutan kudu dijauhkeun ti asam kromat, étilén glikol, asam nitrat, asam perklorat, permanganat, peroksida, jeung hidroksil.
Baca ogé[édit | sunting sumber]
- Asam karboksilat, sanyawaan nu ngandung gugus fungsi –COOH
- Asam lemak, asam karboksilat ranté lempeng
- Anion asétat, CH3COO−, dina basa Inggris diwancah AcO−
- Gugus asétil, gugus CH3-CO–, dina basa Inggris diwancah Ac
- Asétil-koénzim A, pangakut asétil di jero sél
- Natrium sitrat
Tumbu kaluar[édit | sunting sumber]
- (en)International Chemical Safety Card 0363
- (en)National Pollutant Inventory - Acetic acid fact sheet
- (en)NIOSH Pocket Guide to Chemical Hazards
- (en)Method for sampling and analysis
- (en)29 CFR 1910.1000, Table Z-1 (US Permissible exposure limits)
- (en)Mangpaat asam asétat dina Organic Syntheses
- (en)pH jeung titrasi asam asétat - freeware for data analysis, simulation and distribution diagram generation
- (en)Calculation of vapor pressure, liquid density, dynamic liquid viscosity, surface tension of acetic acid


text:
Parameter statistik
Parameter statistik nyaeta parameter indeks tina kulawarga sebaran probabiliti.
Diantara kulawarga parameterisasi distribusi nyaeta sebaran normal, sebaran Poisson, sebaran binomial, jeung sebaran eksponensial. Kulawarga sebaran normal ngabogaan dua parameter, nyaeta mean jeung varian: lamun dina kasus husus, sebaran dipikanyaho sacara pasti. Kulawarga sebaran chi-kuadrat, di bagean sejen, ngan ngabogaan hiji parameter, nyaeta tingkat kabebasan.
Dina kaputusan statistik, parameter kadang-kadang dicokot tina data nu teu ka observasi, sarta dina ieu kasus statistikawan kudu narik kasimpulan dumasar kana observasi sebaran variabel random nurut kana sebaran probabiliti dina patarosan, atawa leuwih pastina nangtukeun dumasar kana sampel random nu cokot tina populasi nu keur ditalungtik. Dina kaayaan sejen, paramater bisa pasti sacara alami tina prosedur sampling atawa tipe prosedur statistik nu dipake (contona, jumlah tingkat kabebasan dina tes chi-kuadrat Pearson).


text:
Ahirna, sanajan rada telat, postingan Lirik lagu sunda Majalengka Mapag Bagja tiasa di pedalkeun ayeuna.hehehe.. Simkuring ngahaturkeun nuhun ke Teh Rere (Rekha Dewi A.) anu tos ngintunkeun lirik lagu ieu.
Mangga ah, langsung wae, nu hoyong ngahaleuang tiasa sambil di aos lirik na di handap. Tapi, hapunten wae, mp3 atanapi video na tacan aya versi nu karaoke. Ngke gampil pami tos aya mah di bagi-bagi didieu. Jreeeenggggg ahhhhh…
Lirik Lagu “Majalengka Mapag Bagja”
Dipopulerkeun ku : Teh Rekha Dewi Asgarini
Ciptaan : Kang Teddy koes
Duh..lembur nu nineung
padumukan di lingkung ku gunung
sawah lega jeung palawija
nagri endah lilimpahan bagja
kota angin sumebar kasohor
rambut kasih nya nu ngababakna
Duh..nyi rambut kasih
sindangkasih babad tanah nagri
mapay taun ngudag kabagja’an
pangwangunan di sagala widang
keur rahayat sakabehanana
majalengka mapag kabagja’an
Reff:
Majalengka bersih lingkungana
jeung gemilang dina prestasina
mantap dina tatanan nana
napak dina agamana
Majalengka sopan tabe’at na
jeung saluyu kahirupanana
agrobisnis andelan nana
di rarojong ku rahayatna..
Nu hoyong pendak sareng panyanyi lagu ieu, mangga tiasa dipendakan online di fesbuk..hehehe.. Nu gaduh facebook tiasa langsung nga-add Teh Rere, klik di dieu keur nga-add.


text:
Ilham Aliyev
Ilham Heydar oglu Aliyev (Azerbaijani: İlham Heydər oğlu Əliyev, ИлhaM hejдәp oғлy ӘлиeB, ایلهام علیف; gumelar di Baku, 24 Désémber 1961; yuswa 52 taun) nyaéta Présidén sarta pamingpin diktator Azerbaijan saprak 2003. Anjeunna nyaéta nu neraskeun Heydar Aliyev jeung klan pangawasa Aliyev. Anjeunna ogé nyaéa Pupuhu Partéy Azerbaijan Anyar sarta Komite Olimpiade Nasional.
Tingali ogé[édit | sunting sumber]
Tumbu kaluar[édit | sunting sumber]
- Loka resmi présidén Azerbaijan
- Saluran resmi YouTube ti Présidén Azerbaijan
- BBC profile: Ilham Aliyev
- Potrét pulitik Ilham Aliyev
Citakan:Current ECO Leaders Citakan:2010–2011 Middle East and North Africa protests
- Jalmi hirup
- Nu babar taun 1961
- Inohong Azerbaijan
- Urang Azerbaijan Muslim Syiah
- Pamingpin nasional kiwari
- Grand Croix Légion d'honneur
- Alumni Institut Hubungan Internasional Nagri Moskwa
- Inohong ti Baku
- Présidén Azerbaijan
- Perdana Mentri Azerbaijan
- Pulitisi Partéy Azerbaijan Anyer
- Nu nampi Medali Emas Parlemén Yunani
- Nu nampi Tanda Jasa Abdulaziz al Saud
- Nu nampi Tanda Jasa Kajayaan jeung Kahormatan
- Nu nampi Tanda Jasa Heydar Aliyev
- Nu nampi Tanda Jasa Pangéran Suci Daniel Moskwa
- Nu nampi Tanda Jasa Kahormatan
- Nu nampi Tanda Jasa Républik Polandia
- Nu nampi Tanda Jasa Pangéran Yaroslav nu Wijaksana
- Nu nampi Tanda Jasa Sheikhulislam
- Nu nampi Tanda Jasa St. Sergius
- Nu nampi Tanda Jasa Tilu Béntang, Tingkat 1 kalawan Ranté
- Nu nampi Béntang Jasa Romania


text:
Kiripik
Kiripik nya éta rupaning opieun anu mangrupa irisan ipis tina beubeutian, bungbuahan atawa sayuran anu digoréng ku minyak nabati. [1]Pikeun ngahasilkeun rasa anu gurih tur rangu biasana dicampur jeung adonan tipung anu dibéré bumbu rempah-rempah nu tangtu.[1] Ilaharna kiripik dijieun ngaliwatan tahan ngagoréng, tapi aya ogé anu di poé atawa digaringkeun.[1] Kiripik miboga rasa anu béda-béda saperti asin, lada, amis, haseum, gurih, atawa campur.[1]
Kiripik anu digoréng[édit | sunting sumber]
Kiripik anu digoréng maké katél:
- Kiripik bayem, Kiripik anu dijieuna tina daun bayem.
- Kiripik belut, Kiripik anu dijieuna tina belut.
- Kiripik cékér hayam, Kiripik anu dijieuna tina kulit cékér hayam.
- Kiripik gadung, Kiripik anu dijieuna tina gadung.
- Kiripik ganggang, Kiripik anu dijieuna tina ganggang laut. [2]
- Kiripik jagong, Kiripik anu dijieuna tinajagong
- Kiripik supa, Kiripik anu dijieuna tina jamur tiram
- Kiripik kangkung, Kiripik anu dijieuna tina daun kangkung
- Kiripik kakap, Kiripik anu dijieuna tina kulit ikan kakap
- Kiripik kentang, Kiripik anu dijieuna tina kentang
- Kiripik tangkil, Kiripik anu dijieuna tina tangkil
- Kiripik oncom, Kiripik anu dijieuna tina oncom
- Kiripik paru, Kiripik anu dijieuna tina paru sapi[3]
- Kiripik cau, Kiripik anu dijieuna tina paru cau
- Kiripik sampeu, Kiripik anu dijieuna tina parusampeu
- Kiripik sukun, Kiripik anu dijieuna tina paru sukun
- Kiripik tahu, Kiripik anu dijieuna tina paru tahu
- Kiripik taleus, Kiripik anu dijieuna tina paru taleus[4]
- Kiripik témpé, Kiripik anu dijieuna tina paru témpé
Kiripik anu digoréng vakum[édit | sunting sumber]
Kiripik anu digoreng maké mesin:
- Kiripik apel, Kiripik anu dijieuna tina apel
- Kiripik bawang, Kiripik anu dijieuna tina bawang
- Kiripik durén, Kiripik anu dijieuna tina durén
- Kiripik mangga, Kiripik anu dijieuna tina mangga
- Kiripik melon, Kiripik anu dijieuna tina mélon
- Kiripik nangka, Kiripik anu dijieuna tina nangka[5]
- Kiripik ganas, Kiripik anu dijieuna tinaganas
- Kiripik gedang, Kiripik anu dijieuna tina gedang
- Kiripik salak, Kiripik anu dijieuna tina salak[6]
- Kiripik samangka, keripik yang terbuat dari semangka
- Kiripik terong, keripik yang terbuat dari terong
- Kiripik wortel, keripik yang terbuat dari wortel
Galeri gambar kiripik[édit | sunting sumber]
catetan[édit | sunting sumber]
- ↑ a b c d Arti keripik (Dicutat tanggal 4 Desember 2011)
- ↑ Kripik ganggan (Dicutat tanggal 4 Desember 2011)
- ↑ Resep keripik paru(Dicutat tanggal 4 Desember 2011)
- ↑ Resep kripik talas
- ↑ Aneka kripik(Dicutat tanggal 4 Desember 2011)
- ↑ Keripik salak


text:
1. Panganteur
Diitung ti mimiti terbit majalah Tjahaja Pasoendan taun 1911 di Cianjur nepi ka taun 2013 ayeuna, lalampahan pers Sunda geus nyorang mangsa saabad. Estuning nembongkeun lalampahan media panerbitan nu kaitung lampar tur umur nu kahot. Tapi, beda jeung majalah Time di Amerika Serikat nu mampuh terbit ratusan taun, tah, media pers Sunda mah (kitu deui media pers basa Indonesia) teu aya nu mampuh napasna panjang saperti kitu. Umumna ninggang kana babasan “genteng-genteng ulah potong“ atawa kacapangan, “patah tumbuh hilang berganti, esa hilang dua terbilang”. Hiji media pers tiwas, muncul media pers sejenna nuluykeun, kitu jeung kitu wae nepi ka mangsa kiwari. Umumna arang langka nu mampuh terbit nepi ka sapuluh taun. Paling-paling surat kabar Sipatahoenan nu medal taun 1924 di Tasikmalaya, tuluy sabada pindah ka Bandung, mampuh terbit keneh nepi ka eureunna taun 1962. Sanajan kitu, aya hiji media pers Sunda nu mampuh hirup manjang nepi ka leuwih ti satengah abad, nyaeta majalah Mangle. Terbit di Bogor taun 1957, pindah ka Bandung taun 1962, majalah bieu nepi ka danget ayeuna, hirupna manjang tacan kungsi copong henteu terbit.
Naha dina mangsa nu sakitu panjangna, media pers Sunda geus nyorang kamajuan?
Dina sababaraha hal, memang tembong kamajuanana, upamana dina ajen citak jeung tatarupana. Kitu deui, ambahan eusina.Tapi, kamajuan media pers teu semet kitu kulantaran perlu oge diukur semet mana mampuh bisa dipake pangupa jiwa ku sakumna karyawan pers nu ngarojongna. Tah, lebah dieu nepi ka ayeuna pers Sunda tembong tacan bisa menyat. Ana kitu, pohara perluna pangrojong boh ti pamarentah boh ti masarakat sakumna.
Tangtu wae hirup jeung huripna media pers Sunda teu bisa dipisahkeun jeung hirupna basa Sunda. Mun masarakat Sunda tohtohan mela hirup basa indungna, nya tangtu bakal gede oge pangaruhna kana hirupna pers Sunda. Matak bungah, kamari ieu, sawatara para nonoman, umumna mahasiswa, dosen jeung guru, ngayakeun demo ka DPR pedah pangajaran basa Sunda henteu jelas dumukna dina kurikulum taun 2013. Tetela pamarentah rancingeus sarta netelakeun, saestuna muatan lokal pangajaran basa Sunda moal di leungitkeun.
Sanajan kitu, hirupna basa Sunda henteu saukur gumantung kana pranata pangajaran basa Sunda di sakola, tapi gumantung oge kana pranata sejenna di masarakat, saperti pabukon jeung panerbitan buku bacaan. Kaasup tangtuna oge media pers boh citak boh elektronik.
Ana kitu, hirupna pers Sunda pohara perluna meunang pangrojong ti masarakat sakumna. Paling henteu, masarakat wanoh tur paham kana pentingna kalungguhan sarta pancen pers di masarakat. Lain wae saukur media wawaran (informasi) ngeunaan kajadian sapopoe, tapi mangrupa media atikan (edukasi) sarta nu pohara pentingna mangrupa media nepikeun aspirasi. Nya ngaliwatan media pers, aspirasi masarakat, nu taya lian mangrupa masalah publik (balarea), bisa kanyahoan ku sarerea, pangpangna ku nu keur katitipan amanah ngajalankeun pamarentahan. Ku cara kitu, masarakat bisa milu partisipasi. Jadi, kalungguhan sarta pancen pers Sunda, pohara pentingna enggoning numuwuhkeun demokratisasi.
2. Kamekaran Pers Sunda
Nurutkeun Prof.Dr. Nina Lubis dina tulisanana Sekilas Perkembangan Surat Kabar dan Majalah di Jawa Barat (2006), dina garis badagna, kamekaran pers Sunda bisa dibagi dua, samemeh kamerdekaan jeung sabada kamerdekaan.
Samemeh kamerdekaan, media pers Sunda nu bisa disebut pangkahotna, bisa jadi majalah Tjahaja Pasoendan. Terbit di Cianjur dina taun 1911, majalah bieu meunang panangtayungan ti Bupati Cianjur R.A.A. Wiranatakusumah (Kangjeng Dalem Haji).Awalna format majalah Tjahaya Pasoendan mangrupa buku, ksndelna 60 kaca, eusina mangrupa panerangan ngeunaan hal adat, kasehatan, tatanen, ingon-ingon, lulucon, babad, guguritan jeung unak-anik kapercayaan. Minangka “pangarang” M.Soeriadimadja, alamatna di Mandirancan (Kuningan), tata usaha dicekel ku Lembana Wignjadisastra, Bandung, dibantuan ku R.Sastraatmadja (Bandung), M.Prawirasoedirdja (Tasikmalaja), M.Atmaprawira (Kalipucang) jeung M. Wangsaatmadja (Bandung). Majalah bieu ngan bisa terbit salila tujuh taun. Dina taun 1917, henteu medal deui basa M.Soeriadimadja pindah ka Cangkring, Ciparay, Bandung (Ensiklopedia Sunda, 2000:141).
Taun 1914, Organisasi Pagoeyoeban Pasoendan basa keur dumuk di Batavia (ayeuna Jakarta), medalkeun majalah Papaes Nonoman. Majalah bieu sababaraha kali ganti redaksi nepi ka henteu mampuh terbit deui taun 1919. Redaksi munggaran D.K.Ardiwinata dibantu ku R.Poerawinata jeung J.Martasoetisna. Satuluyna pamingpin redaksi dicekel ku Mahboed Toesta Wardaja. Dina taun katilu redaksi dicekel ku Wirasapoetra kalayan rengrengan anggota Dr. Asikin Koesoema Soedjana jeung Djoengdjoenan Setia Koesoemah. Taun 1917 redaksi dicekel ku R. Iskandar Brata dibantu ku Oesro. Majalah bieu dituluykeun ku surat kabar Pasoendan (Ensiklopedia Soenda, 2000). Taun 1915 di Bandung medal surat kabar Simpaj, pamingpin redaksi dicekel ku A.H. Wignjadisastra jeung Abdoel Moeis, tokoh Sarekat Islam. Surat kabar bieu sasatna media pers kaom Sarekat Islam, kop surat kabarna oge ngagunakeun aksara Laten jeung Arab. Taun 1918, medal surat kabar non partisan Padjadjaran diterbitkeun ku Pagoeyoeban Padjadjaran di Bandung. Pingpinan suart kabar dicekel ku Darna Koesoema, redaksina di Bogor di cekel ku O.Tedjaningsih di Betawi ( Jakarta) dicekel ku Moh. Sanoesi. Eusi surat kabar bieu ngahususkeun dina sual pulitik jeung ekonomi. Kalayan masang harga f.6,-sataun sarta tarif iklan 25 sen per baris, surat kabar bieu bisa hirup salila lima taun. Perlu oge dicatet, dina taun 1918, medal Penoentoen Istri mangrupa edisi Sunda Poetri Hindia . Dina taun 1920 medal Sora Merdeka, terbit mingguan.
Taun 1921, di Bandung, muncul mingguan Siliwangi, diterbitkeun ku Pagoejoeban Siliwangi. Surar kabar bieu dipingpin ku Komisi Redaksi, rengrenganana Kosasih Koesoemah, Ema Bratakoesoemah, M.O. Soetisnasendjaja (Soetsen) jeung Odang Prawiradiredja. Surat kabar bieu nu alamatna di Prapatan Ijan 2, Bandung, masang harga langganan f. 4.50, tarif iklan 60 sen pikeun lima kecap. Kulantaran kasulitan sirkulasi ( rea langganan teu narima surat kabar nu dikirim per pos) surat kabar bieu ngan bisa hirup sataun. Dina taun nu sarua, di Batavia, medal majalah Sekar Roekoen, nu diterbitkeun ku organisasi Sekar Roekoen. Pingpinan Redaksi dicekel ku Doni Ismail jeung Iki Adiwidjaja, anggota redaksi Djoewariah, Hilman jeung Moh. Sapii. Taun 1922, di Bandung, medal surat kabar Obor nu pamianganana kieu, “ sorat kabar boelanan pikeun pamarentah desa jeung sakoer noe hajang nganyahokeun gerakan zaman”. Surat kabar bieu dipingpin ku Bupati Bandung, RTA Wiranatakoesoemah, pingpinan redaksina R.Moh. Soeria Natanagara (alamat Majalaya). Surat kabar bieu henteu terbit deui taun 1924 basa pananggung jawabna dicekel ku R. Soenarja, jeung pamingpin redaksina R.Memed Sastrahadiprawira (Ensiklopedi Sunda, 2000.).
Taun 1922, Paguyuban Java Instituut di Batavia nerbitkeun majalah bulanan Poesaka Soenda, eusina midangkeun sarwaning warisan karuhun (luluhur) Sunda. Redaksina Dr.R.A. Hoesein Djajadiningrat, J.Kats, jeung M.Soerida di Radja. Majalah bieu bisa medal nepi ka taun 1928 (Ensiklopedi Sunda, 2000). Taun 1923, di Sukab umi, medal surat kabar Soerapati nu nyoarakeun paham komunisme. Nu mingpin surat kabar bieu teu jelas, kulantaran saukur make ngaran sandiasma Si Oentoeng. Eusina pohara harusna ngiritik kabijakan pamarentah kolonial jeung pribumi. Dina raraga mieling Hari Buruh Sedunia, dina terbitan tanggal 1 Mei 1a926, citakanana make mangsi beureum. Surat kabar bieu kaitung radikal, kadangkala midangkeun artikel nu nyarekan kabijakan bupati pribumi nu dianggap sawenang-wenang kalayan ngagunakeun basa nu kasar tur garihal. Sabada pemberontakan komunis taun 1926 surat kabar bieu henteu medal deui. Satuluyna muncul deui di Bandung, mindah rupa wandana majalah bulanan dingaranan Titir, redaksina dicekel ku A.Gatot, saterusna diganti ku D.Natamihardja (Ensiklopedi Sunda. 2000.)
Taun 1924, Paguyuban Pasundan cabang Tasikmalaya nerbitkeun surat kabar Sipatahoenan. Redaksina dipingpin ku Soetisna Senjaja (Soetsen) jeung Bakri Soeriaatmadja nu dumuk di Jalan Jajaway, Tasikmalaya, dibarengan ku Soeradiradja nu dumuk di Betawi (Jakarta). Surat kabar bieu boga perwakilan usaha di Amsterdam. Harga langganan f.2.50 per tilu bulan,iklan 30 sen per baris. Kamajuan surat kabar Sipatahoenan kanyahoan ku pamarentah Walanda nu tuluy ngabayuan surat kabar tandingan Parahiangan. Surat kabar bieu diterbitkeun ku Volklectuur ( Bale Pustaka).Tangtu wae kulantaran meunang pangrojong dana ti pamarentah kolonial, surat kabar Parahiangan terbitanan leuwih alus tibatan Sipatahoenan minangka koran pribumi. Malahan Parahiangan langganana digratiskeun keur para pajabat pribumi ti mimiti bupati, wadana, asisten wadana, camat jeung kapala sakola. Nu maraca koran Sipatahoeunan milu prihatin kana kaayaan koran Sipatahoenan nu kateter ku koran Parahiangan. Nya koran Sipatahoenan pindah ka Bandung, tur terbitanana nu tadina mingguan dirobah jadi harian. Ironisna, koran Sipatahoenan malah teu bisa terbit deui taun 1962 sabada nagara urang merdeka tujuh belas taun (1945-1962).
Bulan Agustus taun 1925 di Cirebon, medal surat kabar Katja nu udaganana syiar Islam. Pingpinan redaksina dicekel ku Hd.R. Boerhan. Di Betawi redaksina dicekel ku G.Soetadipradja jeung R.S. Ardisasmita. Perwakilan di Majalengka dicekel ku tokoh Persyarikatan Oelama, H.Abdul Halim, di Serang dicekel ku Tubagus Hilman. Dina taun nu sarua di Tasikmalaya terbit “soerat kabar agama Islam” Al Imtisal, dipedalkeun ku Perkumpulan Guru Ngadji Tasikmalaja kalayan papayung Bupati Tasikmalaya RAA Wiratanoeningrat. Redaksina RHM Saleh (Memed), Kiai Babakan Sumedang.
Taun 1929 di Bandung terbit surat kabar Panggeuing, dipingpin ku Gatot Soetadipradja jeung Soepria Di Nata. Udaganana mela kapentingan rayat, saperti ditetelakeun dina bubukanan, surat kabar bieu jadi panggeuing ka bangsa nu sare keneh, tacan sadar kumaha micinta bangsa katut lemah cai. Dina taun eta keneh, Bale Pustaka di Jakarta nerbitkeun mingguan Parahiangan, ngamuat tulisan pangarang nu engkena ku MA Salmun disebut Angkatan Parahiangan. Diantarana MA Salmun, Moch. A.Afandie, Patah Nataprawira, Nanie Sudarma, Kadir Tisna Sudjana, jeung D. Suriasaputra.
Ti taun 1929 nepi ka taun 1932 di Bandung terbit surat kabar Banteng Priangan, kalayan mottona, “ soerat kabar geusan rayat”. Pingpinan redaksina tokoh gerakan kamerdekaan Gatot Mangkoepradja sarta dibantuan ku tokoh proklamasi Ir. Soekarno (Bung Karno) jeung Mr. Iskaq. Administrasi dicekel ku Maskoen. Surat kabar “goena pangdeudeul pergerakan nasional Indonesia” bieu medal tilu kali sabulan. Kalan-kalan ngamuat tulisan basa Indonesia upamana pangbagea nu ditulis ku Bung Karno. Taun 1931, tokoh-tokoh pergerakan di Jawa Barat, nerbitkeun Sora Ra’yat Merdika (De Vrije Stem des Volks).Pingpinan redaksina Aroedji Kartawinata kalayan dibarengan ku aggota redaksi di sababaraha daerah saperti HOS Tjokroaminoto (tokoh Sarekat Islam) di Bogor, SM. Kartosoewierjo ( taun 1949 mingpin gerakan separatis DI/TII) jeung Siti Mintarman di Garut, Soerjopranoto jeung Samsoeridjal di Yogyakarta.
Taun 1933 Paguyuban Pasundan di Bandung nerbitkeun surat kabar Bidjaksana, pingpinan redaksina Mohamamd Koerdi.Eusina ngeunaan atikan, ekonomi, kasehatan, tatanen, karajinan jeung kabudayaan. Surat kabar Bidjaksana angger medalna mingguan kulantaran Paguyuban Pasundan geus ngabogaan koran Sipatahoenan nu terbitna harian. Taun 1934 di Bogor terbit majalah bulanan nu eusina ngabahas bagbagan agama Islam ngaranna Mitra. Majalah bieu dipingpin ku R.Wira Nata Nagara, ngan lima taun ti harita henteu mampuh terbit deui. Di Sukabumi, dina taun eta keneh, terbit harian Taufieq nu mottona “soerat kabar kaom moeslimin pikeun ngabela agama Islam”.Redaksina dipingpin ku Hasan Nasir. Atuh taun 1936 di Bandung, Bagian Tabligh Persatuan Islam (Persis) nerbitkeun majalah At Taqwa. Eta majalah nu aksarana Arab jeung Laten teh ngan kuat terbit nepi ka taun 1937 (Ensiklopedi Sunda, 2000). Dina taun nu sarua di Bandung terbit majalah kabudayaan bulanan ngaranna Kaboedajaan Oerang. Henteu netelakeun saha redaksina, saukur disebutkeun “pangurus”. Tetela eusina lain ngeunaan kabudayaan dina harti nu jembar, tapi ngeunaan kabatinan!
Tasikmalaya tetela kota nu kaitung rea nerbitkeun surat kabar. Taun 1937 terbit surat kabar Timbangan, redaksina AS Tanoewiredja, satuluyna dina taun eta keneh terbit harian Balaka jeung harian Galoenggoeng. Dua harian bieu mampuh terbit nepi ka tilu taun. Taun 1938 medal mingguan Toembal “Weekblad Soenda Oemoem” sarta mampuh terbit nepi ka taun 1941.Redaksina Harsono Mangoen Adiwangsa dibarengan ku E.Sasmita. Dina taun nu sarua terbit mingguan Lembana, dipingpin ku Kachman Atmadinata.
Taun 1939 di Cianjur terbit surat kabar Islam Al Moe’min dipingpin ku Wira Sendjaja. Di Garut, dina taun nu sarua, terbit surat kabar Hatong, di Ciamis terbit mingguan Galoeh. Taun 1940 di Bandug terbit harian Priangan, redaksina dipingpin ku I.Wangsa Widjaja. Taun eta keneh terbit surat kabar Kian Santang. Pingpinan redaksina, jigana ngaran samaran, Toetoel. Sarua taun eta keneh di Garut terbit surat kabar Sora Kamoedi.
3. Sabada Kamerdekaan
Taun 1948, di Madjalengka terbit surat kabar Sinar Madjalengka. Ngan kuat terbit nepi ka taun 1950. Lian ti ngamuat berita midangkeun oge tulisan carita pondok, guguritan jeung carita nyambung. Taun nu sarua, di Bandung medal majalah Budaya dipingpin ku Tb.O. Martakoesoemah. Panerbitna Badan Kesenian Indonesia(BKI) dituluykeun ku Jawatan Kebudayaan Jawa Barat. Eusina artikel ngeunaan kasenian jeung kabudayaan Sunda.
Taun 1952, di Bandung medal majalah Sunda, terbit tilu kali sabulan. Panerbitna NV Pusaka Sunda, dipingpin ku MO Koesman. Majalah bieu ngamuat carpon, feature sarta remen midangkeun tulisan ngeunaan mancanagara. Panulis sohor nu nulis dina majalah Sunda, di antarana R.Ading Afandi, Utuy Tatang Sontani jeung MA Salmun. Taun 1956 di Jakarta terbit surat kabar Siliwangi dipingpin ku Atoeng Wangsaatmadja. Ngan mampuh terbit sataun. Dina taun nu sarua di Bandung terbit Utusan Sunda, redaksina dicekel ku Adjam Samsupradja, tokoh gerakanSunda taun50an. Sarua jeung Siliwangi, mingguan bieu ngan kuat terbit nepi ka taun 1957.
Taun 1956, di Bandung, organisasi Daya Sunda nerbitkeun Kalawarta Kudjang dipingpin ku Emma Bratakoesoemah. Kalawarta bieu mampuh hirup nepi pertengahan taun 60an. Kantor Kalawarta Kudjang di Jl.Asia Afrika, Bandung, kaimpungan ku para nonoman nu ngumpul dina organisasi Kudjang Putra. Organisasi rumaja bieu ngahasilkeun panulis sohor di antarana Rachmat M.Sas Karana, Deddy Windiagiri, Hikmat Sadkar, Us Tiarsa jeung nu sejenna. Taun 2005, mingguan Kudjang dihirupkeun deui, dipingpin ku Uu Rukmana, redaksina dicekel ku Tatang Sumarsono. Tapi hirupna teu lana. Satuluyna, kajurung ku sumanget urang Sunda perlu ngabogaan surat kabar harian saperti koran Sipatahoenan mangsa samemeh kamerdekaan, Uu Rukmana nerbitkeun surat kabar harian Sunda. Upaya nu kaitung nekad, dina mangsa kiwari wani nerbitkeun koran harian dina basa Sunda. Redaksina dipingpin ku Abdullah Mustapa, dibarengan ku anggota redaksi , Aam Amilia jeung Dian Hendrayana. Pingpinan usaha dicekel ku Ahmad Saelan. Koran bieu tetela ngan kuat terbit sataun leuwih sababaraha bulan.
Taun 1957, di Bogor medal majalah Mangle, dipingpin ku Oeton Mochtar jeung istrina Rochamina Sudarmika. Redaksina, di antaranaWahyu Wibisana jeung Saleh Danasasmita. Taun 1962 majalah Mangle pindah ka Bandung sarta sababaraha kali ganti redaksi. Majalah bieu kungsi tirasna ngaronjat basa redaksina dicekel ku sastrawan senior Rustandi Kartakusuma. Majalah Mangle nepi ka ayeuna terbit keneh tur mampuh terbit mingguan. Samemeh Mangle, di Bogor terbit majalah Warga nu dipingpin ku Nani Soedarma. Majalah Warga jeung Mangle sarua midangkeun carpon, carnyam jeung tulisan-tulisan ngeunaan kabudayaan. Ti mimiti taun 70an, majalah Mangle midangkeun oge tulisan-tulisan jurnalistik, mangrupa laporan ngeunaah hal-hal aktual di tatar Sundal.
Nincak taun 60an, bisa disebut mangsa subur terbitna majalah Sunda. Di antarana wae di Bandung medal majalah Langenasari nu dipingpin ku Sobari,tuluy taun 1962 medal majalah Sari, pananggungjawabna R. Ondo Kartadinata, redaksina MA Salmun jeung R.Muh.Affandi.
Dina taun nu sarua, terbit majalah Sangkuriang nu dipingpin ku Sanaya. Majalah bieu midangkeun tulisan wangun jurnalilstik. Nurutkeun Sanaya, jurnalis sohor nu kungsi jadi koresponden koran Indonesia Raya nu dipingpin ku Mochtar Lubis, majalah Sangkuriang bisa disebut cikal bakal majalah berita dina basa Sunda. Taun 1965, medal majalah Sunda, pingpinan umumna Prof.Dr. Achmad Sanusi, pamingpin redaksina dicekel ku Ajip Rosidi, sastrawan nasional. Ieu majalah kaitung istmewa kulantaran wani ngamuat tulisan ngiritik pamarentahan Presiden Soekarno nu harita rek runtuh kulantaran pada ngademo ku kalangan mahasiswa Angkatan 66. Tangtu wae, bisana kitu teh kulantaran para mahasiswa dirojong ku kaom militer. Lian ti ngiritik pamarentah pusat, majalah Sunda kaitung keras oge ngiritik kabijakan pamarentah Propinsi Jawa Barat nu harita dipingpin ku Gubernur Jendral Mashudi. Majalah Sunda ngan kuat terbit dua taun, estuning sasatna pada manghanjakalkeun kulantaran ti harita teu aya hiji oge majalah Sunda nu sakitu kritisna.
Nincak taun 70an, sababaraha media pers anyar medal, diantarana Yayasan Jamparing, taun 1972 nerbitkeun majalah Gondewa. Ieu majalah gaya nulisna kaitung populer, rea ngayakeun inovasi dina tata rupana. Teu heran kulantaran pamingpin redaksina dicekel ku Dedy Suardi, pelukis. Redaksina Moh. Rustandi Kartakusuma, Yayat Hendayana jeung Us Tiarsa. Majalah Gondewa teu lana terbitna. Dina taun nu sarua, medal mingguan Giwangkara. Pamingpin Umum dicekel ku Rozali Usman, redaksina Ahdi AW jeung KS Kostaman. Lima taun ti harita pingpinan redaksina dicekel ku Kudus. Satuluyna taun 1989 medal mingguan Galura wanda anyar nuluykeun terbitan samemehna nu medal taun 1972. Mingguan Galura meunang pangrojong ti koran Pikiran Rakyat nu boga katineung ngahirupkeun media pers basa Sunda. Redaksina dicekel ku Us Tiarsa, Abdullah Mustapa, Aan Merdeka Permana. Mingguan Galura ngamuat tulisan carpon, puisi, kadangkala laporan. Eusina ngutamakeun kabudayaan.
Nyorang taun 2000an, media pers Sunda teu tumpur, malahan medal sababaraha media pers anyar. Diantarana, taun 2004, medal majalah Sunda Midang nu dipingpin ku Dudi Santosa. Eusina ngamuat berita daerah, carpon jeung kolom. Majalah Sunda Midang, dina ajen kertas jeung citakanana leuwih unggul tibatan majalah Mangle. Nepi ka kiwari, majalah Sunda Midang tuluy terbit, saban bulan nyebar ka saban daerah di tatar Sunda. Taun 2001, sabada Konferensi Internasional Budaya Sunda (KIBS), medal majalah atawa leuwih merenah disebut jurnal, Sundalana. Eusina ngutamakeun pedaran paelmuan ngeunaan kabudayaan. Pamingpin redaksina dicekel ku Ajip Rosidi. Samemehna Yayasan Rancage medalkeun majalah Cupu Manik, pingpinan redaksina dicekel ku Hawe Setiawan. Tapi, satuluyna Cupu Manik henteu terbit deui, robah jadi media on line. Di Bogor, medal oge tabloid, ngaranna Sunda Urang. Eusina campuran basa Sunda jeung basa Indonesia.
4. Catetan Panutup
Nyorang mangsa saabad lalampahan pers Sunda, tangtu wae aya sababaraha hal nu bisa dijieun catetan. Hiji hal nu bisa dipikareueus, tetela sumanget urang Sunda nerbitkeun media pers henteu kungsi pareum. Saban waktu, ti mangsa ka mangsa, aya wae media pers nu terbit. Dina mangsa sakitu tigeratna, samemeh kamerdekaan, kitu deui nyambung mangsa revolusi kamerdekaan, angger media pers Sunda culcel medal di sababaraha kota, ti mimiti kota gede saperti Jakarta jeung Bandung, nepi ka kota leutik saperti Garut, Purwakarta jeung Majalengka.
Naon nu ngalantarankeun hal kitu bisa lumangsung? Kunaon pers Sunda henteu bobor karahayuan di tengah jalan? Jawabanana angger tacan jelas, pangpangna mah kulantaran tacan aya panalungtikan nepi ka lebah dinya.
Jawaban saheulaanan, jigana kulantaran mangsa samemeh kamerdekaan nepi ka mangsa taun 50an, budaya Sunda, hususna basa Sunda, kaitung kuat keneh di masarakat. Hal saperti kitu nimbulkeun sumanget malah tibelat di kalangan sawatara masarakat pikeun medalkeun media panerbitan Sunda. Malah mangsa samemeh kamerdekaan nepi ka awal taun 60an, mampuh keneh nerbitkeu koranSipatahoenan nu medal harian. Ieu mangrupa hal nu pohara banggana dilakukeun dina mangsa kiwari. Kabuktian koran Sunda nu medal taun 2005 ngan kuat medal sataun. Jadi, lebah dieu, bisa disebut matak helok, tetela urang Sunda jaman samemeh kamerdekaan leuwih mampuh medalkenm surat kabar harian dibandingkeun jeung urang Sunda kiwari nu sacara ekonomi tangtuna oge leuwih mapan dibandingkeun jeung generasi Moh.Koerdi, Soetisna Sendjaja, Danadibrata,upamana. Paling saeutik, lapisan kelas menengah urang Sunda tangtuna oge mangsa ayeuna geus mimiti tandang.
Pers Sunda, minangka wahana aspirasi urang Sunda, masing kumaha wae, perlu pada ngupayakeun mampuh hirup sajajar jeung media pers lianna. Mangsa hirup saabad tangtuna oge neundeun hikmah nu pohara pentingna ditarik palajaran. ***


text:
Karajaan Walanda
Karajaan Walanda (Basa Walanda: Koninkrijk der Nederlanden ) nyaéta hiji nagara berdaulat anu ngabogaan wewengkon-wewengkon di Éropa Kulon (Walanda) jeung Karibia (Aruba sarta Antilles Walanda). Katilu bagian ieu meunang sebutan "nagara-nagara", sarta babarengan ngahariji dumasar sasaruaan minangka mitra dina karajaan. Sanajan kitu, posisi konstitusional maranéhanana henteu sarua. Kadua nagara Karibia ngabarogaan otonomi, sakumaha diatur dina Piagam Karajaan Walanda, anu mangrupa dokumén utama karajaan saprak warsih 1954. Piagam ogé méré hak ka Aruba sarta Antilles Walanda pikeun maréré pamadegan, lamun aya urusan anu mangaruhan maranéhanana sacara langsung.
Walanda diparéntah ku institusi karajaan anu disebutkeun dina Piagam, tapi pangaturan gawéna aya dina Konstitusi Karajaan Walanda. Konstitusi Karajaan Walanda nyaéta hukum pangluhurna karajaan nepi ka jeung warsih 1954. Saterusna dokumén kasebut tetep mangrupa asal ti mana institusi-institusi karajaan dimimitian, sarta (luyu artikel 5 ti Piagam) mangrupa bagian pangbadagna dina pangaturanana. Alatan nepi ka ayeuna euweuh institusi anyar anu dijieun ku karajaan, mangka Walanda tetep ngajalankeun urusan-urusan internal sarta eksternalna luyu kapasitas dokumén kasebut pikeun Karajaan Walanda.
Suriname nyaéta nagara konstituen di jero karajaan, dina mangsa antara 1954-1975. Sanggeus mangsa kasebut, manéhna saterusna jadi republik anu merdika. Aruba geus nagara konstituen anu terpisah ti karajaan saprak 1986. New Guinea Walanda nyaéta wewengkon dependensi karajaan ieu nepi ka kalayan 1962, tapi lain minangka nagara otonom.
Raja sarta ratu Walanda[édit | sunting sumber]
Di handapeun ieu téh daptar raja sarta ratu ti karajaan Walanda (dinasti Oranyeu-Nassau) saprak 1813 nepi ka ayeuna.


text:
Mekah
Mekkah, anu ngaran panjangna Makkah Al-Mukarromah (مكة المكرمة) nyaéta dayeuh utama di Arab Saudi sarta mangrupa tujuan utama umat Islam dina ibadah haji. Dayeuh Mekkah mangrupa salah sahiji dayeuh pangsucina, nurutkeun hadits Nabi Muhammad saw. Di Mekkah ogé aya Masjid Al-haram, anu di jerona aya Ka'bah minangka kiblat umat Islam sadunya.
Lokasi Geografis[édit | sunting sumber]
Dayeuh Mekkah perenahna kira-kira 600 kilométer ti Madinah sarta kira-kira 200 kilométer ti Jeddah. Mekkah perenahna dina koordinat 21°25′24″LU, 39°49′24″BT. Dayeuh Mekkah mangrupa hiji landeuh heureut anu dilingkung ku gunung sarta pasir. Alatan kaayaan ieu pisan, Mekkah mindeng kakeunaan caah dina jaman baheula, saméméh ahirna dipigawé rekonstruksi dayeuh Mekkah. Kawas dayeuh-dayeuh séjénna di wewengkon Arab Saudi, dayeuh Mekkah ngabogaan iklim gurun
Ékonomi[édit | sunting sumber]
Dina abad ke-5 nepi ka abad ke-6 Masehi, Mekkah dipikawanoh minangka pasar atawa bandar tempat perdagangan ti kidul Arab ka bagian kalér Arab, nyaéta di Syam. Kafilah-kafilah mindeng ngaliwatan Mekkah saméméh neruskeun lalampahan ka Syam. Kauntungan para kafilah biasana ngahontal 600.000 pound sakali lalampahan ka Syam. Ayeuna, Mekkah ngembangkeun industri dina sektor perhotelan, peternakan, tatanén sarta pangladén jamaah haji.
Sajarah[édit | sunting sumber]
Dayeuh Mekkah henteu leupas ti carita Nabi Ibrahim, anu dina waktu éta ninggalkeun anakna, nyaéta Nabi Ismail sarta pamajikanana Siti Hajar disebuah landeuh. Landeuh ieu baheulana dina kaayaan anu panas, gersang sarta kosong. Tapi, berkat rahmat Alloh, mangka dipercikkanlah Cai Zam-zam, anu ngarobah Mekkah ti lahan angar jadi lahan anu subur. Kafilah Jurhum saterusna ngawangun dayeuh Mekkah ieu, sarta diteruskeun nepi ka Quraisy.
Saterusna, dayeuh ieu aya dibawah naungan pamaréntahan Islam, sanggeus penaklukan Mekkah dina warsih 630 Masehi. Saterusna pamaréntahan dayeuh Mekkah dicekel ku Bani Abbasiyah, Bani Umayyah, sarta Kasultanan Utsmaniyah. Dina ahirna, sabot penyatuan Arab, dayeuh Mekkah dikadalikeun ku Karajaan Arab Saudi nepi ka ayeuna.


text:
Perunggu
Perunggu nujul ka sakabéh aloy tembaga, utamana jeung timah salaku aditif utama, tapi kadang jeung unsur séjén, kayaning fosfor, mangan, aluminium, atawa silikon. Jaman baheula ieu logam loba pisan dipaké, sahingga dipaké nandaan Yuga Perunggu.
Sajarah[édit | sunting sumber]
Perunggu diandel pisan ku sakabéh kaadaban nu kungsi migunakeun ieu logam. Ti parabot imah, pakarang, nepi ka bahan wangunan atawa hiasan dijieun tina perunggu, sabab leuwih kuat batan tembaga atawa batu. Nu pangkahotna kapanggih di Susa, jeung sababaraha situs kuna di Luristan (duanana di Iran) jeung Mésopotamia Irak, titinggal milénium ka-4 SM.
Rujukan[édit | sunting sumber]
- Bronze, Wikipédia basa Inggris (17 Juli 2008).


text:
Obelisk
Obelisk tina basa Yunani ὀBeλίσkoς – obeliskos nya éta wangunan nu wangunna pilar pasagi panjang tur tungtungna seukeut, ti handap tepi ka luhur beuki leutik tur seukeut.[1] Tungtungna mirip jeung piramida nu dibungkus ku campuran métal emas atawa pérak.[1] Mangrupa salasahiji arsitéktur titinggal ti jaman Fir’aun sarta simbolisasi seuneu nu arahna ka luhur ka Déwa Panonpoé (Helios atawa Ra Goddes).[2] Panonpoé mangrupa Tuhan pangluhurna keur kaum pagan nu nepi ka kiwari masih kénéh aya (simbol kaum kabbalah).[2]
Nalika panonpoé nyorot kana tungtung obelisk, cahya nu dikaluarkeun ku obelisk mirip jeung panonpoé.[1] Alatan éta ogé, masarakat Mesir kuno nganggap yén obelisk téh mangrupa jalmaan Déwa Panonpoé.[1]
Nalika karajaan Romawi ngawasa, pangwangunan obelisk dilaksanakeun di sakuliah daérah kakawasaanana.[2] Loba masarakat nu percaya yén obelisk mangrupa simbol ayana kelompok nu muja kana panonpoé sarta kapercayaan mistis kana numerologi.[1] Minangka karya seni nu dipapaés ku ornament-ornamén kuno, obelisk miboga fungsi minangka hiji jam kalangkang panonpoé sarta nu nyalurkeun énergi ti sakuliah kota gedé nu aya di dunya.[1] [2] Éta kalangkang diproyéksikeun di luhureun lapang saluyu jeung robahna posisi panonpoé, nepi ka siga jarum jam raksasa.[1]


text:
Contoh pidato bahasa sunda singkat padat dan jelas,serta menggunakan kalimat bahasa sunda yang baik sopan dan santun,contoh pidato pembukaan acara yang akan di gelar baik pidato sambutan pembentukan pengurus baru atau pidato sambutan dina upacara pelantikan pangurus baru.
belajar berpidato sangat berguna untuk mebentuk mental kita dalam berbicara di depan orang banyak,juga bisa melatih cara berbicara kita agar terbiasa dengan acara kemayarakatan di sekitar kita.
sehingga ketika kita di daulat untuk mengisi acara organisasi kemasyarakatan kita sudah terbiasa dan tidak kaget karena kita sering belajar atau sekedar membaca contoh-contoh teks pidato,sehingga kita akan siap jika di daulat untuk mengisi acara.
seperti beberapa contoh dibawah ini adalah contoh pidato pembukaan dan sambutan dalam pembentukan pengurus baru,dan pelantikan pengurus baru berbahasa sunda.
PIDATO SAMBUTAN PEMBENTUKAN PANGURUS ANYAR.
Para saderek sadayana nu ku simkuring di pihormat.
Assalamu'alaikum Wr.Wb.
Sakumaha nu parantos mafhum,maksad sareng tujuan urang sadayana kempel di ieu tempat, teu aya sanes nyaeta kanggo ngamusyawarahkeun milih calon-calon pangurus anu anyar. Hal ieu ku urang dilaksanakeun berdasarkeun pasal .... ayat.....
anu aya dina Anggaran Dasar Rumah tangga Organisasi urang.
Kumargi kitu,Simkuring atas nami sagenap anggota dina kasempatan ieu ngadugikeun ucapan sewu nuhun ka para pangurus anu lami, nu moal lami deui tugas kapangurusanana bakal di gentos ku para pangurus anu anyar. Kana jasa-jasa sareng jerih payahna, boh mangrupi tanaga atawa emutan,dina ngurus organisasi.
Sareng teu tiasa dilalaworakeun berkah pengorbanan,pengabdian sarta rasa tanggung jawabna organisasi urang kalayan tetep aya dina kalancaran tur kamajuan. Ngeunaan hal ieu seeur bukti-bukti nyata parantos katinggal ku urang sareng nu parantos diraoskeun.
kumargi waktos beuki maju, mangga urang kawitan bae waktos pikeun milih pangurus nu anyar saluyu sareng katangtuan,sarta salamina nyekel pageuh kana tata tertib anu didadasaran ku kakulawargaan.
Mudah-mudahan Alloh SWT. salamina maparin taufiq sareng hidayah ka urang sadaya, sahingga musyawarah ieu tiasa berjalan lancar.
Wassalamu'alaikum Wr. Wb
PIDATO SAMBUTAN DINA UPACARA PALANTIKAN PANGURUS
Bissmillahirrahmanirrahim
Para saderek sadayana anu di hormat.
Assalamu'alaikum Wr.Wb.
saderek-saderek sadayana pangurus,boh anu lami atawa anu anyar . Sakedap deui urang sdayana dugi kana acara pelaksanaan palantikan pangurus anu anyar.Sabagai hasil keputusan musyawarah,anu dipilih secara formatur nurutkeun tata tertib sarta katangtuan anu berlaku,sehingga kahontal hiji kasapakatan kapilihna pangurus anu anyar.
Kacida ngaraos bingahna saparantosna urang sadaya ngiring jalana musyawarah anu diliputi kaakraban pinh rasa kakluargaan, saling pengertian,silih hormat sok sanajan beda - beda pamadegan, namung eta teh wajar, jalaran ayana hal eta nuduhkeun yen organisasi urang berjalan sacara dinamis tapi terarah dina nuju cita-cita sareng tujuanana.
Mangka payus tur pantes ku urang dijantenkeun kabiasa suasana saperti ieudina satiap musyawarah nu ku urang dilaksanakeun. Margi ku cara saperti ieu sakadar sambutan ieu,sagala rupina bakal langkung gampil kahontal sareng ngawujud anu sahade - hadena
Rupina cekap sakieu sakdar sambutan ieu salajeungna mangga urang sami - sami laksanakeun upacar pelantikan pangurus anyar nu kapilih nembe.
Akhirul Kalam
Wassalamu'alaikum Wr,Wb.
Contoh Pidato Bahasa Sunda Pelantikan Pengurus Organisasi
Contoh pidato bahasa sunda singkat padat dan jelas,serta menggunakan kalimat bahasa sunda yang baik sopan dan santun,contoh pidato pembukaan acara yang akan di gelar baik pidato sambutan pembentukan pengurus baru atau pidato sambutan dina upacara pelantikan pangurus baru.


text: 1Ti dinya, simkuring ningal deui hiji malaikat anu gagah, turun ti sawarga. Eta malaikat teh diharudum ku mega; mastakana, dikukudung kuwung-kuwung; rarayna, gumebyar lir panonpoe; sampeanana, jeg pilar seuneu. 2Pananganana, nyepeng gulungan kitab leutik beunang muka. Sampeanana, nu katuhu napak ka laut, nu kenca napak ka darat. 3Eta malaikat ngagero handaruan, lir sada singa ngagaur, ditembalan ku tujuh guludug anu ngagulugur. 4Sanggeus jempe, ku simkuring rek dituliskeun; tapi kaburu aya anu ngagentraan ti sawarga, ungelna: “Eta picatur tujuh guludug ulah dituliskeun. Kudu dirasiahkeun!” 5Geus kitu, malaikat anu napak ka laut sarta napak ka darat tea, ngacungkeun panangan anu katuhu ka langit; 6tuluy ngucapkeun sumpah demi Allah Nu jumeneng, anu ngadamel langit sapuratina, bumi sapuratina, jeung laut sapuratina: “Geus cunduk waktuna! 7Engke, samangsa geus kadenge sangkakala anu baris ditiup ku malaikat nu katujuh, nya harita Allah seja ngabudalkeun rasiah putusan-putusana-Na, sakumaha anu geus diwartakeun ka paranabi, nya eta abdi-abdi Mantenna tea.” 8Gentra nu tadi kadenge ti sawarga tea, ngagentraan deui ka simkuring: “Cokot ku maneh ka ditu gulungan kitab anu muka ti malaikat anu napak ka laut jeung ka darat!” 9Tuluy simkuring indit, nyuhunkeun eta gulungan kitab ka eta malaikat. Ari saurna: “Heh tampanan, tuluy hakan! Eta gulungan kitab teh di jero beuteung mah rasana pait, tapi dina sungut amis asa madu!” 10Eta gulungan kitab ku simkuring ditampanan, terus didahar. Enya dina sungut mah, amisna, asa madu; tapi barang geus di jero beuteung, pohara paitna. 11Geus kitu, simkuring dipiwarang kieu: “Sakali deui, maneh kudu ngembarkeun pangandika Allah ka bangsa-bangsa nu loba, ka seler-seler bangsa anu basana rupa-rupa, jeung ka raja-raja!”


text:
Tahu Gejrot
Tahu Gejrot, kadaharan tina tahu anu di goréng, di potong, sarta ngagunakeun samara tina bawang beureum, cabé rawit sarta gula.[1] Sederhana pisan kadaharan ieu, tapi rasana rongkah, sarta miboga ciri has tibatan nu séjén, tahu gejrot biasana di sajikeun dina hiji Cobek/Layah leutik.[1]
Kadaharan tradisional ieu berbahan dasar utama tahu anu ngabogaan ciri khas nu beda.[2] Tahu jenis ieu ngabogaan tekstur unik sarta béda kalayan tahu jenis séjénna.[2] Lamun diperhatikeun sacara cermat, sanggeus dimasak asak, tahu baris ngabogaan tekstur berongga jeung kulit rangu sarta daging ipis anu némpél dina kulitna.[2] Cara nyajikeun sederhana sarta masih tradisional, éta jadi ciri has ti Tahu Gejrot ieu.[2] Tahu asak anu ukuranana leutik-leutik éta dibagi jadi dua bagian tuluy jadi irisan tahu anu ukuranana leuwih leutik.[2] Disajikeun dina piring leutik anu dijieun tina tembikar anu nambahan kekhasan tina kadaharan ieu.[2] Kalayan ulekan anu samara-samarana kawas garam, gula beureum ditambah irisan bawang beureum, bawang bodas sarta cabé rawit anu luyu jeung selera, saterusna disiram ku kuah anu dijieun tina campuran cai, kecap sarta gula aren nu ngajadikeun rasa ti Tahu Gejrot ieu sampurna.[2] Ladana cabe rawit kalayan kuah bisa ngagoyang létah urang.[2] Pikeun ngarasakeun Tahu Gejrot ieu, urang henteu ngagunakeun séndok tapi ngan perlu sabatang nyéré leutik pikeun nojos tahu.[2]
Resep Nyieun Tahu Gejrot[édit | sunting sumber]
Bahan-bahan[édit | sunting sumber]
15 Tahu goréng Sumedang
4 bawang bodas, dipotongan
2 cabé beureum, dipotongan
4 cabé rawit, dipotongan
5 bawang beureum, ditumbuk
4 cabé rawit, ditumbuk
2 cabé héjo, ditumbuk
3 sdm cai asem
1 sdm kecap amis
250 cc cai
gula beureum sarta uyah sacukupna
Bawang goréng.[3]
Cara Nyieun[édit | sunting sumber]
- Potong tahu jadi dua,
- Godog cai sarta kabéh bahan, kajaba samara saos anu ditumbuk tadi,
- Sanggeus rasana rada amis sarta asemna pas, asupkeun cabé sarta bawang beureum,
- Tiiskeun, bahékeun kana tahu goréng.[3]


text:
Lauk Emas
Lauk Emas (Cyprinus carpio, basa Inggrisna common carp, lain goldfish) mangrupakeun lauk darat nu paling sumebar di sakuliah dunya, anggota famili Cyprinidae. Lauk nu asalna ti Asia jeung Éropa ieu bisa tumuwuh nepi ka panjangna 1,2 méter, beurat 37,3 kg), sarta umur 47 taun. Nu liar biasana mah leuwih leutik, paling 20% - 33% ti ukuran maksimum. Koi (鯉魚 dina basa Cina, 錦鯉 dina basa Jepang) mangrupakeun varietas nu asalna ti Cina, tapi jadi kawentar di Dunya Kulon ngaliwatan Jepang.
Najan toléran kana rupa-rupa kaayaan, lauk emas leuwih resep cicing dina cai nu lega tur tenang, kalawan dasar nu lemes tur ngandung tutuwuhan cai. Di tempat asalna nu iklimna sedeng, lauk ieu resep dina cai nu pH-na 7-7,5, kasadahan 10-15 dGH, sarta hawa 3-24°C. Lauk ieu karesepna ngagorombol, paling henteu limaan.
Lauk emas mangrupakeun omnivora nu ngahakan naon baé nu ngaliwat ka hareupeunana, kayaning tutuwuhan cai, serangga, lauk paéh, jeung sajabana. Malah di pilemburan di Indonésia, balong/kulah lauk emas téh mangrupakeun kokocoran limbah rumah tangga.
Sakali endogan, lauk emas bisa ngaluarkeun 300.000 endog.
Rujukan[édit | sunting sumber]
- Common carp, Wikipédia édisi basa Inggris (28 Maret 2006)
- Cyprinus carpio (TSN 163344). Integrated Taxonomic Information System. Dibuka ping 4 Oktober 2004.
- Cyprinus carpio. FishBase. Ranier Froese & Daniel Pauly (éd.), vérsi Séptémber 2004. N.p.: FishBase, 2004.
- Cyprinus carpio Arkive


text:
Cacar
Cacar mangrupa panyakit kulit anu disababkeun ku virus.[1] Panyakit ieu ditandaan ku ayana gelembung nu eusina cairan dina kulit sarta selaput lendir.[1] Umumna, cacar bisa dibédakeun jadi dua jenis nyaéta cacar biasa (variola atawa smallpox) sarta cacar cai (varicella atawa chickenpox).[1] Cacar mangrupa panyakit nu népa.[1] Sajaba ditandaan kalayan timbulna gelembung, cacar ogé dibarengan ku muriang.[1] Dina mangsa saméméhna, cacar biasa (variola) mangrupa salah sahiji panyabab dina pati utamana di sakumna dunya.[1] Dina taun 1967, World Health Organization (WHO) ngayakeun program vaksinasi cacar cai massal ku kituna angka nu ngalaman cacar turun sacara drastis.[1] Bédana antara cacar biasa sarta cacar cai nyaéta gelembung cacar cai ngabogaan ukuran anu leuwih leutik batan cacar biasa.[1] Sajaba ti éta, gelembung cacar cai teu kaluar sacara barengan di sawatara bagian awak.[1]
Daptar eusi
Cacar Cai[édit | sunting sumber]
Cacar cai mangrupa jenis cacar anu disababkeun ku virus Varicella zoster. Panyakit ieu ngabalukarkeun ruam (totol beureum) sarta gelembung ngeusi cairan di kulit.[1] Cacar cai bisa tépa ka jalma séjén.[1] Jelema anu kungsi kainfeksi panyakit ieu miboga kakebalan (imunitas) saumur hirup.[1] Sanajan kitu virus nu nyababkeun panyakit cacar cai bisa aktip deui sarta ngembang jadi panyakit herpes zoster.[1] Tanda-tanda cacar cai kaluar 10-21 poé sanggeus kainfeksi.[1] Tanda dina barudak ditandaan kalayan nyeri sirah, muriang, sarta malaise (leuleus).[1] Sedengkeun dina jelema déwasa ditandaan kalayan totol beureum anu eusina cairan.[1] Sanggeus jadi garing totol anu karasaeun ateul ieu nyieun kerak.[1] Sabot peupeus, totol beureum baris jadi tatu dina sungut, lakop panon, saluran pernapasan bagian luhur, réktum (dubur), sarta vagina.[1]
Cacar Biasa[édit | sunting sumber]
Cacar biasa mangrupa jenis cacar anu disababkeun ku virus Variola minor sarta V.major.[1] Panyakit ieu ditépakeun ngaliwatan kontak langsung jeung nu gering ngaliwatan toélan, pakakas, atawa barang anu dipaké nu gering éta.[1] Cacar biasa teu bisa ditépakeun ngaliwatan gégelan sato atawa kontak langsung jeung sato kasebut.[1] Mangka inkubasi virus variola lumangsung kira-kira 7-17 poé.[1] Gejala anu kaluar mangrupa muriang, awak leuleus, éngsél nyeri, lieur sarta utah.[1] Sajaba ti éta, nu gering baris ngalaman totol beureum dina létah, rongga sungut, sarta kulit. Totol kasebut saterusna ngabentuk gelembung di kulit saperti cekungan leutik di luhurna.[1] Gelembung anu eusina nanah ieu bisa peupeus sarta ninggalkeun urut gelembung atawa krusta.[1] Krusta ieu bisa leupas sanggeus garing.[1]
Pangubaran[édit | sunting sumber]
Dokter biasana teu méré ubar husus pikeun nu gering cacar biasa, tapi ku cara ngaringankeun gejala-gejalana.[1] Pasien dibikeun cairan tambahan pikeun nyegah déhidrasi, aspirin atawa kodein pikeun ngurangan rasa gering dina sirah sarta otot, sarta antibiotika pikeun ngubaran inféksi sékunder alatan baktéri.[1] Pikeun ngajaga kaberesihan awak, pasien ogé dibéré cairan antiséptik sarta wedak.[1] Ngubaran cacar cai dipigawé kalayan méré asetaminofen pikeun nurunkeun muriang.[1] Pasien ogé disarankeun pikeun mandi cai haneut sarta maké losion anu ngandung kalamin pikeun ngurangan rasa ateul.[1] Asiklovir mangrupa salah sahiji ubar anti-virus anu dibikeun ka penderita cacar cai, hususna ka pasien anu sistem kakebalan awakna lemah.[1] Dina cacar cai bisa dicegah ku vaksin immunoglobulin zoster sarta immunoglobulin varicella-zoster, vaksin varisella biasana dibikeun ka budak nu umurna kakara 12-18 bulan.[2]


text:
Bhinneka Tunggal Ika
Bhinneka Tunggal Ika nyaéta semboyan Nagara Kesatuan Republik Indonésia anu ngandung harti “beda-beda tapi tetep hiji”.[1] Semboyan “Bhinneka Tunggal Ika” kapampang dina salambar pita anu diranggeum ku kadua suku manuk dadali, lambang Nagara Kesatuan Republik Indonésia.[1] Bangsa Indonésia diwangun kana ratusan sélér bangsa anu nyicingan rébuan pulo, sarta nyarita dina loba basa wewengkon.[2] Adat istiadat unggal sélér bangsana ogé béda-béda.[2] Kitu ogé jeung ageman sarta kapercayaanana.[2] Sanajan kitu, urang tetep ngahiji minangka hiji bangsa, nyaéta bangsa Indonésia.[2] Nempo kanyataan anu aya, pohara bener untayan Bhinneka Tunggal Ika anu ditulis dina lambang nagara Garudra Pancasila, sarta jadi smeboyan Bangsa Indonésia.[2] Kecap Bhinneka Tunggal Ika ieu dicokot ti buku Sutasma, karya Empu Tantular anu ditulis dina jaman Majapahit, abad ke-14.[2] Kecap anu asalna ti Basa Sansakerta ieu hartina: béda-béda, rupa-rupa wanda, tapi hiji jua.[2]
Daptar eusi
Hayam Wuruk[édit | sunting sumber]
Dina mangsa pamaréntahan Raja Hayam Wuruk, rahayat Majapahit kaeusi ti sagala rupa sélér bangsa anu nyokot agama nu béda-béda.[1] Kaanékarageman sélér sarta ageman kasebut dicicikeun ku Mpu Tantular di jero kitab Sutasoma jeung babasan “Bhinneka Tunggal Ika”.[1] Babasan ieu hartina yén sanajan rahayat Majapahit diwangun ti sagala rupa sélér bangsa sarta agama, tapi maranéhanana tetep hiji, nyaéta jadi rahayat Majapahit, anu tunduk ka raja.[1] Dina waktu éta, Hayam Wuruk maréntah sacara adil sarta wijaksana tampa ngabédakeun rahayatna.[1]
Simbol Persatuan[édit | sunting sumber]
Sajarah Indonésia geus nempokeun ayana masalah anatara unsur leungitna sarta sumanget “Bhinneka Tunggal Ika”.[1] Minangka nagara kesatuan, Indonésia henteu kungsi leupas ti sagala rupa usaha meupeus belah anu mementingkan kebinékaan sarta mentingkeun ketunggalikaan.[1] Dina mimiti mangsa kamerdékaan, baruntak anu ngarah ka disentegrasi bangsa loba kénéh nu jadi masalah.[1] Tapi, sawatara perbédaan anu aya di anatara wewengkon-wewengkon Indonésia, arék alatan agama, sipat kedaérahan, kabudayaan, sarta atikan henteu ngahalangan usaha persatuan.[1]
Kaanekarageman Rahayat Indonésia[édit | sunting sumber]
Pikeun ngagambarkeun kaanekarageman rahayat Indonésia anu diwangun ti sagala rupa jumplukan étnik sarta sélér bangsa, para pangadeg Republik Indonésia ngasahkeun babasan “Bhinneka Tunggal Ika” jadi semboyan nagara dina tanggal 17 Agustus 1950.[1] Unggal sélér bangsa kasebut miboga kasang tukang sajarah, sipat, sarta kabudayaanana sorangan.[1] Sajaba ti éta, kabhinnekaan Indonésia ogé ditandaan jeung kaayaan géografis Indonésia anu diwangun ti kira-kira 13.000 pulo badag sarta leutik.[1] Kadua unsur kebhinnekaan (sélér bangsa sarta kaayaan geografis) kasebut nyieun bangsa Indonésia gampang kana pipisahan.[1] Ku kituna, pamaréntah Indonésia usaha méh kaanekarageman kasebut bisa dihijikeun, tampa mindahkeun identitas unggal sélér bangsa.[1] Tiap sélér bangsa kaci ngamekarkeun kabudayaan sarta basana.[1] Kabéh éta ditempo minangka warisan kakayaan budaya anu kudu dimumulé.[1] Ku sabab éta, pamaréntah Indonésia ngasupkeun rumusan “tunggal ika” minangka doktrin wawasan nusantara.[1]


text:
Manyogana
Man'yōgana (万葉仮名) nyaeta bentuk kana heubeul dina Basa Jepang nu make karakter Basa Cina jeung ngagambarkeun tulisan Basa Jepang. Teu pati kapuluruh sacara jentre ti mimiti iraha dipakena, diperkirakeun mimiti dipake dina awal abad kagenep. Ngaran man'yōgana asalna tina Man'yōshū (万葉集, Antologi Myriad Leaves), hiji antologi sajak Basa Jepang waktu periode Nara ditulis dina man'yōgana.
Man'yōgana leuwih loba make kanji keur nilai fonetikna tinimbang hartina. Sababaraha kanji dipake keur nembongkeun sora nu sarua, sarta dina praktekna nu nulis bakal ngahijikeun kanji nu ampir sarua. Kanji nu remen dipake dina man'yōgana ahirna robah jadi hiragana jeung katakana. Hiragana diwangun tina parobahan man'yōgana nu ditulis bagean luhur cursive, dina gaya sōsho; katakana dumasar kana bagean-bagean man'yōgana, sarta mimiti dirobah ku pendeta Buddha dina bentuk steno. Dina sababaraha hurup, hiji karakter man'yōgana keur hiji suku kata nu ilahar dina hiragana, sarta beda jeung dina katakana; contona, hiragana る asalna tina man'yōgana 留, katakana ル asalna tina man'yōgana 流. Panalutingtikan man'yōgana nembongkeun yen sora teu ditembongkeung ku hiragana jeung katakana, kaasup dalapan sora vokal, saperti nu dipake ayeuna nyaeta ngan lima hurup vokal.
Gabungan tina sababaraha kanji keur hiji suku kata dipake dina hentaigana (変体仮名), susunan kana sejen tina hiragana. Hentaigana resmi teu dipake dina taun 1900.
Man'yōgana masih dipake keur sababaraha tempat di Jepang kiwari, utama di Kyushu. Fenomena nu ampir sarua jeung man'yōgana, disebut ateji (当て字), masih aya, numana kecap (kaasup injeuman) dieja make kanji: contona, 倶楽部 (kurabu, kleub).
Tipe Manyogana[édit | sunting sumber]
Dina man'yōgana, kanji dipetakeun kana sora ku sababaraha cara, kadangkala langsung, kadangkala teu langsung.
- Dumasar kana cara maca/onyomi (Shakuon kana 借音仮名)
- Hiji karakter keur hiji mora
- Dipake kabeh: 以 (い), 呂 (ろ), 波 (は)
- Dipake sabagean: 安 (あ), 楽 (ら), 天 (て)
- Hiji karakter keur dua mora: 信 (しな), 覧 (らむ), 相 (さが)
- Hiji karakter keur hiji mora
- Dumasar kana harti/kunyomi (Shakkun kana 借訓仮名)
- Hiji karakter keur hiji mora
- Dipake kabeh: 女 (め), 毛 (け), 蚊 (か)
- Dipake sabagean: 石 (し), 跡 (と), 市 (ち)
- Hiji karakter keur dua mora: 蟻 (あり), 巻 (まく), 鴨 (かも)
- Dua karakter keur hiji mora: 嗚呼 (あ), 五十 (い), 可愛 (え)
- Hiji karakter keur hiji mora
Tumbu kaluar[édit | sunting sumber]
- List of Man'yōgana (Japanese)


text:
Hiji poe Kuya keur di huma, aya hujan geode bari jeung angina. Tatangkalan rarungkad imah Kuya oge kaapungkeun murag ka leuwi brus ti teleum. Sakadang Kuya sedih kacida, isukana manehna ngieun dei anu leuwih keker supaya te kabawa angina.
Hiji poe manehna balik ti hima, Kuya teh masak pikeun dahar sore. Sabot masak Kuya kacai hela, keur di cai katingali hasep ngebul dina suhunan imahna ku Kuya diburu tapi imah geus angus seneuna gede nakeranan. Kuya teh ceurik.
Keur kitu jol bae Monyet kolot. Monyet ngomong ka sakadang Kuya, “tong ceuri sakadang Kuya ngieun deui imahmah!”
“Anu matak sakadang Monyet lain sakali wae kacilakaan imah teh bareto kabawa angina. Kudu kumaha akalnanya supaya imah awet?” cak sakadang Kuya! Sakadang Monyet ngajawab, “gampang atuh, ngarah imah ulah cilakamah dibawa bae, ulah ditinggalkeun. Pek ngieun dei anu alus tur kuat ke lamun geus anggeus arang tangkodkeun kana tonggong anjeun, pantone sakira asup sirah supaya gampang ngelokeun sirah ka jero.
Eta papatah teh ku Kuya diturutkeun, saenggeus anggeus prak ditengkodkeun dina tonggongna, monyet anu memenerna. Nah ti haritamah imah sakadang Kuya teh sok dibabawa bae, digagandong.


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Selasa, 23 November 2010
Ngaran Teh Penting
ASK-PASUNDAN JAYA
Ceuk sastrawan Inggris "Apalah artinya sebuah nama?"...Eta ungkapan teh kacida bodo pisan teu gableg pamikiran.
Elmu nu mimiti dibere ku Alloh teh nyaeta ngajarkeun atawa nganyahokeun pamerean ngaran-ngaran mahluk nu aya di Bumi ka Nabi Adam meh nyaho jeung jeung ditaliti ku manehna jeung anak incuna nepi kiwari. Ngaran oge hiji-hijina wasiat ti kolot nu tumerap ka diri urang nepi ke diabsen ku Alloh di aherat engke pikeun dimenta tanggungjawabna. Naja urang didieu lain make ngaran asli, tapi ieu mah ngaran landihan ti dulur.
Nyieun ngaran teu asal sambarangan, kudu dipikr jeung kudu hade artina. Da ngaran teh asa atawa du'a urang meh budak nu dibere ngaran siga nu dipikahayang urang dina du'ana.
Ngaran asli wajib dipake di ijasah jeung pagawean resmi, terus kudu dipake di batu nisan meh anak incu jeung dulur-dulur apal kana kuburannana.
Dibalik ngaran aya deudeuh kolot nu geus cape-cape mikiran ngaran jeung budakna, meuli buku daptar ngaran-ngaran alus,nanya ka dulur jeung tatangga sarta sesepuh jeung ulama.Tujuanna hiji hayang mere ngaran ka budakna nu alus jeung jadi du'a eta ngaran nu sauai arti dina ngaranna.
Jaga ngaran sewang-sewang, eta teh harga diri urang jeung kolot urang.